Κερκυραϊκή Αλεπού ...το Blog της Κέρκυρας: Αυτή είναι η αιτία για 9 στους 10 καρκίνους\nΑυτή είναι η αιτία για 9 στους 10 καρκίνους\nΟ σύγχρονος τρόπος ζωής, και όχι η κακή μας τύχη, προκαλεί το 90% των καρκίνων, σύμφωνα με νέα έρευνα.\nΗ κακή διατροφή, η έλλειψη άσκησης, το στρες και η μόλυνση αναφέρονται ως οι κύριοι παράγοντες που συμβάλλουν στην εμφάνιση της πλειοψηφίας των καρκίνων των πνευμόνων, του στήθους και του προστάτη.\nΟι ερευνητές του Πανεπιστημίου Stony Brook της Νέας Υόρκης εξέτασαν τα γενετικά «αποτυπώματα» διαφορετικών μορφών καρκίνου για να εκτιμήσουν τι ποσοστό του κινδύνου εμφάνισης καρκίνου συνδέεται με περιβαλλοντικούς παράγοντες.\nΣύμφωνα με την έκθεση που δημοσιεύτηκε στο επιστημονικό περιοδικό Journal Nature, διαπίστωσαν ότι το 90% των πιο κοινών καρκίνων προκαλούνται από εξωτερικούς παράγοντες, και όχι από κυτταρικά σφάλματα του ανθρώπινου οργανισμού.\nΣτους εξωτερικούς αυτούς παράγοντες περιλαμβάνονται η περιβαλλοντική μόλυνση, η υπεριώδης ακτινοβολία και το άγχος, σε συνδυασμό με παράγοντες που μπορούν να ελεγχθούν, όπως η διατροφή και η άσκηση.\nΗ διακοπή του καπνίσματος, η ισορροπημένη διατροφή και η τακτική άσκηση μπορούν να χρησιμοποιηθούν ως προληπτικά μέτρα στον αγώνα ενάντια στον καρκίνο.\nΜια άλλη έρευνα, που πραγματοποιήθηκε από το Cancer Research UK νωρίτερα μέσα στο 2015, διαπίστωσε ότι το 40% των καρκίνων θα μπορούσαν να είχαν προληφθεί με έναν υγιεινότερο τρόπο ζωής.


Καταγγελία: Με τι κριτήρια γίνονται δεκτά παιδιά σε σταθμούς - Ειδήσεις - Νέα Κρήτη\nΤώρα διαβάζετε: Καταγγελία: Με τι κριτήρια γίνονται δεκτά παιδιά σε σταθμούς\nΑνανέωση 26/10/2017, 12:19\nΚαταγγελία: Με τι κριτήρια γίνονται δεκτά παιδιά σε σταθμούς\nΤην αγανάκτηση της αναφορικά με την κατάσταση που επικρατεί στους παιδικούς σταθμούς του Ηρακλείου και τα κριτήρια με τα οποία γίνονται δεκτά ή απορρίπτονται τα παιδιά εκφράζει μέσα από επιστολή της η αναγνώστρια του neakriti.gr Μ.Α.\nΜε επιφυλάξεις εκφράζει την αρχική αγωνία της λέγοντας ότι «αν δεν είσαι στο όριο της φτώχειας, μονογονεϊκή οικογένεια, ή έστω πολύτεκνος, θα πρέπει να βρεις άλλο τρόπο να πάει το παιδί σου σχολείο».\nΚαι συνεχίζει αναφέροντας πως «έτσι θεώρησα και εγώ τρομερή τύχη μου που ο γιος μου παρόλο που μένουμε ΔΙΠΛΑ σε κεπα βρήκε μία θέση σε κάποιο άλλο που πρέπει να τον πηγαίνω με το αυτοκίνητο. Όπως κάθε γονιός έτσι και γω προσπάθησα να φέρω το παιδί στο σταθμό δίπλα μας. Ντρέπομαι που το λέω αλλά ναι παρακάλεσα ανθρώπους αν μπορούν να μου φέρουν το γιο μου στον άλλο σταθμό. Μόλις έβλεπαν όμως ποιος ήταν γούρλωναν τα μάτια. Η τεράστια περιοχή που κάλυπτε καταστούσε αδύνατο το αίτημα μας. Εξάλλου το εσπα δεν ενδιαφέρεται για την εντοπιότητα. Δεν είναι κριτήριο. Για τις θέσεις του Δήμου ναι, αλλά οι πιθανότητες είναι λίγες. Πάλι τα κριτήρια είναι φυσικά κοινωνικοοικονομικά».\nΤι αναφέρει η ΔΟΠΑΦΜΑΗ\nΣε ό,τι αφορά το συγκεκριμένο ζήτημα της εντοπιότητας ο κ. Γιώργος Βουρεξάκης, πρόεδρος του ΔΟΠΑΦΜΑΗ τονίζει με δηλώσεις του στο neakriti.gr ότι «δεν υπάρχει εντοπιότητα στους παιδικούς σταθμούς. Δεν αποτελεί κριτήριο που λαμβάνεται υπόψη η διεύθυνση κατοικίας για την εγγραφή σε δημόσιους παιδικούς σταθμούς, παρά μόνο στα νηπιαγωγεία και στα σχολεία».\nΑξιοκρατία, κοινωνικά κριτήρια και εκκαθαριστικά\nΣτη συνέχεια της επιστολής της η αναγνώστρια επισημαίνει ότι «διαπίστωσα ότι τίποτα τελικά δε γίνεται αξιοκρατικά σε αυτή τη χώρα 100%. Γιατί ναι, υπάρχουν άνθρωποι που όντως ανήκουν σε αυτές τις κατηγορίες (σ.σ. πληρούν κοινωνικοοικονομικά κριτήρια) και δικαίως πήραν και τις θέσεις».\n«ΟΜΩΣ υπάρχουν και εκείνοι οι άλλοι που είναι μια χαρά επιχειρηματίες, έμποροι, που ζουν άνετη ζωή και γιατί αφού μπορούν να μη γλυτώσουν τα τρακόσια ευρώ που ζητούν οι ιδιωτικοί σταθμοί;», διερωτάται η αναγνώστρια.\nΚαι συνεχίζοντας την επιστολή δίνει μόνη της τις απαντήσεις:\n«"Μα πως αφού καταθέτουν εκκαθαριστικό;" είναι η εύλογη ερώτηση.\nΞέρετε ποια ειναι η απάντηση; Ψευδή εκκαθαριστικό!».\nΗ απάντηση της ΔΟΠΑΦΜΑΗ\nΣε αυτό το σημείο ο πρόεδρος της ΔΟΠΑΦΜΑΗ αναγνωρίζει το πρόβλημα που περιγράφει η αναγνώστρια αναφορικά με τις φορολογικές δηλώσεις επισημαίνοντας ότι «εμείς επειδή, ξέρουμε τι συμβαίνει στην Ελλάδα και τι γίνεται με τις φορολογικές δηλώσεις, ζητήσαμε από την Εφορία να κάνουμε διασταύρωση στοιχείων αλλά η Εφορία αρνήθηκε να μας δώσει στοιχεία για τον έλεγχο διότι επικαλείται ως αιτιολογία τα προσωπικά δεδομένα».\nΚαι ο κ. Γιώργος Βουρεξάκης συνεχίζει τονίζοντας πως «πέρα από αυτό δε μπορούμε να κάνουμε κάτι άλλο. Χωρίς συνεργασία με την Εφορία δε μπορούμε να αμφισβητήσουμε ό,τι δηλώνεται. Κάνουμε ό,τι μπορούμε διότι πιστεύουμε στο κράτος δικαίου αλλά χωρίς συνεργασία τα χέρια μας είναι "δεμένα"».\nΜε ποια κριτήρια γίνονται δεκτά τα παιδιά\nΗ αναγνώστρια από την πλευρά της εκφράζει την αγανάκτηση ενός γονιού που προσπαθεί να προσφέρει ό,τι καλύτερο μπορεί στα παιδιά του αλλά βρίσκει συνεχώς μπροστά του τα γρανάζια της ελληνικής γραφειοκρατίας «πείτε μου, ειλικρινά», λέει και συνεχίζει «ένας φορέας που εξαπατάται δεν πρέπει να έχει δικλειδες ασφαλείας ώστε να προστατεύει τα δικαιώματα των μελών; Αγανάκτηση. Τι άλλο να νοιώσω; Θα πρέπει να κάνω και το σταυρό μου που βρήκα θέση. να μη μιλάω και βρω το μπελά μου. Να μην είμαι αχάριστη και φυσικά γιατί να το ψάξω αφού δε θα βγάλω άκρη πάντα κερδίζουν οι ισχυροί».\n«Στο δρόμο, γνωρίσα μια μαμά. έτσι όπως εύκολα γνωρίζονται δυο γυναίκες που έχουν μικρά παιδιά που μόλις συναντηθούν χωρίς αναστολή ξεκινούν το παιχνίδι. Πάνω στη συζήτηση ήρθε και η κουβέντα για το σχολείο. Το κοριτσάκι της πηγαίνει στο κεπα δίπλα στο σπίτι μου. Αληθεια πως τα καταφέρατε; ρώτησα με ενδιαφέρον. "Δηλώνοντας τη διεύθυνση της πεθεράς μου. Δεν μας άρεσε ο άλλος σταθμός". Προφανώς δεν ήταν μόνο αυτό», είναι το τρίτο ζήτημα το οποίο θέτει με την επιστολή της ζητώντας απαντήσεις η αναγνώστρια κα. Μ.Α.\nΑπό την πλευρά του ο κ. Βουρεξάκης υποστηρίζει ότι «το μόνο που υπήρχε μέχρι πριν δύο χρόνια είναι ότι κάναμε δεκτούς μόνο δημότες, όχι ετεροδημότες. Αυτό όμως δεν ισχύει πλέον, απλά οι ετεροδημότες έχουν λιγότερα μόρια. Δεν υπάρχει μοριοδότηση για εντοπιότητα. Οικογενειακή κατάσταση, κοινωνικά κριτήρια, αναπηρία, εργαζόμενοι γονείς είναι τα στοιχεία λαμβάνουμε υπόψη μας για να δεχτούμε παιδιά στους σταθμούς».


Παπαευαγγέλου: 20.000 τα ενεργά κρούσματα - Πάνω από 4.000 οι νοσηλευόμενοι, τι είπε για το εμβόλιο της ΑstraZeneca - Sportlive.gr\nΠαπαευαγγέλου: 20.000 τα ενεργά κρούσματα – Πάνω από 4.000 οι νοσηλευόμενοι, τι είπε για το εμβόλιο της ΑstraZeneca\nΤις 20.000 έφτασαν τα ενεργά κρούσματα στη χώρα που έχουν επιβεβαιωθεί, καθώς η επιδημία βρίσκεται σε έξαρση. Πάνω από 4.000 οι νοσηλευόμενοι με Covid, και εκτίμηση για παραπέρα πίεση του ΕΣΥ. Η απόφαση της Εθνικής Επιτροπής Εμβολιασμού για το εμβόλιο της AstraZeneca.\nΤο επιδημιολογικό φορτίο συνεχίζει να αυξάνεται σε πολλές περιοχές της χώρας, παρά τα αυστηρά μέτρα, δήλωσε απόψε η κ. Βάνα Παπαευαγγέλου, σύμφωνα με την οποία τα επιβεβαιωμένα ενεργά κρούσματα ανά την επικράτεια έφτασαν τις 20.000. Ο κυλιόμενος μέσος όρος των κρουσμάτων άγγιξε τα 2.100 ανά ημέρα, πρόσθεσε, ενώ η θετικότητα ξεπέρασε το όριο του 4% για πρώτη φορά μέσα στο 2021.\nΧαρακτηριστικές της εικόνας επιδείνωσης της επιδημίας είναι οι δειγματοληψίες του ΕΟΔΥ στην Αττική, όπου κατεγράφη θετικότητα σε πολύ υψηλό ποσοστό, έως και 7%, κατά την καθηγήτρια.\nΣημείωσε, δε, πως η επιδημία εξακολουθεί να «οδηγείται» από τους πολίτες ηλικίας 25 – 55 ετών, οι οποίοι και έχουν τη μεγαλύτερη κινητικότητα, ενώ οι περισσότερες μολύνσεις αφορούν σε πυκνοκατοικημένες και μητροπολιτικές περιοχές.\nΕπανερχόμενη στην Αττική, η κ. Παπαευαγγέλου είπε πως τα κρούσματα συνέχισαν την ανοδική τους πορεία στο λεκανοπέδιο, σε όλες τις γειτονιές, με τα ενεργά κρούσματα να ανέρχονται σε 10.000, από 8.000 την περασμένη Παρασκευή.\nΩστόσο, ιδιαίτερη επιβάρυνση παρατηρήθηκε και στο κέντρο του Πειραιά, όπου η αύξηση των μολύνσεων υπήρξε η μεγαλύτερη που έχει σημειωθεί στη χώρα από την έναρξη της υγειονομικής κρίσης.\nΑναφορικά με την κατάσταση του ΕΣΥ, το μέλος της Επιτροπής ενημέρωσε πως οι νοσηλευόμενοι αυξήθηκαν κατά 400 ασθενείς ημερησίως, την τελευταία εβδομάδα, ενώ το περασμένο 48ωρο οι εισαγωγές ξεπέρασαν τις 500 ανά ημέρα. Χθες το βράδυ, οι ασθενείς με κορονοϊό στα νοσοκομεία της χώρας ήταν 4.031, συμπλήρωσε. Στο λεκανοπέδιο, μάλιστα, σε 1η και 2η ΥΠΕ, οι εισαγωγές έφτασαν τις 2.000 την τελευταία εβδομάδα.\nΗ ίδια στάθηκε και στην πτώση της μέσης ηλικίας των ασθενών που νοσηλεύονται, κάτι «που είχαμε ζήσει και πέρυσι τον Νοέμβριο», λόγω της μεγάλης διασποράς του ιού.\nΣτο σημείο αυτό η κ. Παπαευγγέλου προειδοποίησε πως η πίεση του ΕΣΥ θα συνεχιστεί, για διάστημα δύο εβδομάδων, καθώς μέρος των νοσηλευόμενων στις απλές κλίνες θα χρειαστεί υποστήριξη στις Covid ΜΕΘ, οι οποίες είναι γεμάτες σε ποσοστό 92% στην Αττική, παρά τα μέτρα για την αύξηση των κρεβατιών.\nΤην ανοδική πορεία του επιδημικού κύματος «δείχνει» και το γεγονός πως το Rt, ο δείκτης αναπαραγωγής της νόσου, διαμορφώνεται «σταθερά και σε όλη την επικράτεια» πάνω από τη μονάδα, όπως δήλωσε.\nΤην ίδια ώρα, από την ιχνηλάτηση προκύπτει πως στην έξαρση της επιδημίας συμβάλλει κύρια ο συγχρωτισμός τόσο σε κλειστούς όσο και σε ανοιχτούς χώρους, συνέχισε, επισημαίνοντας πως τους επιστήμονες προβληματίζει ιδιαίτερα η μετάδοση σε εργασιακούς χώρους και σπίτια. Ενδιαφέρον παρουσιάζει και η αναφορά της λοιμωξιολόγου πως λίγα κρούσματα συνδέονται με συρροές, πλέον, «αφού ο ιός βρίσκεται παντού στην κοινότητα».\nΑναφορικά με την εισήγηση της Επιτροπής για εφαρμογή της τηλεκπαίδευσης σε όλες τις εκπαιδευτικές βαθμίδες, οριζοντίως, η κ. Παπαευαγγέλου έκανε λόγο για ένα μέτρο που έχει ως σκοπό τη προστασία του ΕΣΥ και τη σταδιακή μετάβαση σε άνοιγμα δραστηριοτήτων.\nΗ ίδια σημείωσε, έπειτα, πως περί τους 400.000 πολίτες έχουν ήδη εμβολιαστεί με δύο δόσεις καθώς και ότι περί τα 12.000 κρούσματα έχουν ήδη αποτραπεί λόγω των εμβολιασμών.\nΠαραμένοντας στα εμβόλια, η καθηγήτρια μίλησε για τις αναφορές θρομβωτικών επεισοδίων μετά τον εμβολιασμό με το σκεύασμα της AstraZeneca, απορρίπτοντας την αιτιολογική συσχέτιση τους με αυτόν, επικαλούμενη τις σχετικές ανακοινώσεις του EMA αλλά και της αρμόδιας αρχής της Μ. Βρετανίας, η οποία δεν εντόπισε κάποια συσχέτιση, παρά τον εμβολιασμό 11 εκατ. πολιτών με το παραπάνω εμβόλιο.\nΈτσι, η Εθνική Επιτροπή Εμβολιασμών κατέληξε στο ότι ο εμβολιασμός με το εμβόλιο της AstraZeneca στη χώρα μας θα πρέπει να συνεχιστεί, κατά τον υφιστάμενο προγραμματισμό, ενημέρωσε.\nΑ1 Γυναικών: Αποφασίζει η ΚΕΔ για την τύχη...\nLockdown: Αυτό είναι το ΦΕΚ με τα νέα...


«Στήριξη στο ματς, κριτική μετά» - Onsports.gr\nOnsports Team\t02 Οκτωβρίου 2015, 13:19\n«Στήριξη στο ματς, κριτική μετά»\nΜιλώντας ενόψει του ματς με την Ξάνθη ο Στέφανος Κοτσόλης έστειλε μήνυμα στον κόσμο του Παναθηναϊκού!\nΜε δηλώσεις του στην κάμερα της Nova ο τερματοφύλακας του Παναθηναϊκού απευθύνθηκε στους οπαδούς της ομάδας και τους ζήτησε να στηρίζουν το «τριφύλλι» κατά τη διάρκεια του αγώνα, ασκώντας κριτική μετά το τέλος των ματς!\nΓια το γεγονός ότι δεν έφερε καλά αποτελέσματα πέρυσι ο Παναθηναϊκός με την Ξάνθη: «Όντως πέρυσι ηττηθήκαμε με μεγάλο σκορ για το πρωτάθλημα, ενώ στο Κύπελλο φέραμε ισοπαλία στην Ξάνθη. Θεωρώ ότι ήρθε η ώρα να πάρουμε τη νίκη στην έδρα της Ξάνθης. Είναι πολύ σημαντικό παιχνίδι για εμάς, δεν υπάρχουν περιθώρια για απώλειες και αυτό πρέπει να κάνουμε».\nΓια το αν υπάρχει έξτρα πίεση μετά τα γεγονότα των τελευταίων εβδομάδων: «Η αλήθεια είναι ότι ο ευρωπαϊκός αποκλεισμός έχει προκαλέσει κάποιους κλυδωνισμούς στην ομάδα. Δεν είναι η κατάσταση η καλύτερη δυνατή. Το φάρμακο σε αυτές τις περιπτώσεις είναι οι νίκες. Πρέπει να βελτιώσουμε άμεσα την απόδοση μας, διότι στα δύο τελευταία παιχνίδια η απόδοση μας δεν ήταν αυτή που έπρεπε και μόνο έτσι μπορείς να βγεις από μια τέτοια κατάσταση».\nΓια το αν έχει ξεπεραστεί το σοκ από τον αποκλεισμό: «Όπως είπα ο αποκλεισμός προκάλεσε κλυδωνισμούς. Συμφωνώ ότι είναι μια μαύρη σελίδα στην ιστορία της ομάδας μας. Το μόνο που έχουμε να κάνουμε είναι να δίνουμε τον καλύτερο μας εαυτό καθημερινά, να σεβόμαστε και να έχουμε συναίσθηση τι φανέλα φοράμε. Όπως είπα μόνο με νίκες και καλές εμφανίσεις θα βγούμε από αυτήν την κατάσταση».\nΓια την απογοήτευση του κόσμου: «Είναι λογικό, εμείς ήμασταν αυτοί που ανεβάσαμε τον πήχη φέτος. Ο κόσμος περιμένει από την ομάδα να παίζει καλύτερο ποδόσφαιρο και να κερδίζει. Αυτό οφείλουμε να κάνουμε. Το μόνο που ζητώ από τον κόσμο είναι να συμπαραστέκεται στην ομάδα κατά τη διάρκεια του αγώνα, διότι τον έχουμε μεγάλη ανάγκη και μετά το ματς είναι δικαίωμα του να εκδηλώσει όποιο συναίσθημα έχει. Είτε πρόκειται για απογοήτευση, είτε είναι διαμαρτυρία. Είναι δικαίωμα του καθενός, αλλά κατά τη διάρκεια του αγώνα έχουμε ανάγκη την στήριξη του».\nΓια αν μπορεί να αλλάξει η εικόνα της ομάδας κόντρα στην Ξάνθη: «Αυτή είναι η επιθυμία μας, να έχουμε καλύτερη απόδοση. Εγώ θέλω να κερδίσουμε το ματς με την Ξάνθη και ας παίξουμε και άσχημο ποδόσφαιρο».\nΓια αν μπορεί ο Παναθηναϊκός να φθάσει στους εγχώριους στόχους του: «Αν δεν το πιστεύαμε, δεν θα έπρεπε να ήμασταν εδώ. Ο Παναθηναϊκός οφείλει να διεκδικεί αυτούς τους τίτλους και νομίζω ότι είναι άμεση η προτεραιότητα μας».\nΓια τις φιλοδοξίες που έχει για φέτος, καθώς έχει χάσει τη θέση του βασικού: «Δεν θέλω να λέω κοινότυπα πράγματα. Όπως λέω πάντα εγώ είμαι εδώ για την ομάδα. Δίνω τον καλύτερο μου εαυτό και προσπαθώ να είμαι πάντα στην καλύτερη δυνατή κατάσταση».\n3 λεπτά πριν Χανιά: Εργαζόμενοι βρήκαν και παρέδωσαν πορτοφόλι και τσαντάκι με χρήματα και έγγραφα\n34 λεπτά πριν Αήττητος Σπάτων: Με Τσιώλη και τη νέα σεζόν\n1 ώρα πριν Χαρδαλιάς: Δεν έχει τελειώσει τίποτα, κοιτάξτε γύρω σας\n2 ώρες πριν Σούλι Παραμυθιάς: Γενική Συνέλευση και Εκλογές


Εθισμός στο τζόγο: Μία "κρυμμένη ασθένεια" | ptks.gr\nΕθισμός στο τζόγο: Μία "κρυμμένη ασθένεια"\nΚάποιες φορές αναφέρεται και ως “κρυμμένη ασθένεια”, γιατί δεν υπάρχουν εμφανή σωματικά συμπτώματα, όπως γίνεται στον εθισμό στο αλκοόλ και τα ναρκωτικά. Ο εθισμός στο τζόγο χαρακτηρίζεται από την απώλεια ελέγχου και την αδυναμία αποδέσμευσης από τη συμμετοχή σε τυχερά παιχνίδια, παρόλο που η δραστηριότητα έχει καταστροφικές συνέπειες για το άτομο και τη ζωή του. Ο τζόγος είναι η κορυφαία προτεραιότητα για το άτομο με εθισμό. Ξοδεύει όσο ελεύθερο χρόνο και χρήματα διαθέτει σε τυχερά παιχνίδια, είτε αυτά είναι χαρτοπαιξία, καζίνο, στοιχήματα στα σπορ είτε λόττο, φρουτάκια, διαδικτυακά στοιχήματα. Ακόμη κι όταν τα χρήματα τελειώνουν, δεν σταματάει. Δανείζεται από οικογένεια και φίλους, χρησιμοποιεί χρήματα που προορίζονταν για λογαριασμούς ή για άλλες ανάγκες της οικογένειας. Φθάνει στο σημείο να παίζει κρυφά, να λέει ψέματα για να καλύψει και να συνεχίσει ανενόχλητος το παιχνίδι. Αρνείται κατηγορηματικά ότι έχει πρόβλημα και δυσανασχετεί όταν φίλοι και συγγενείς εκφράζουν την ανησυχία τους. Πέρα από τις οικονομικές συνέπειες, ο εθισμός στο τζόγο δημιουργεί σοβαρά προβλήματα στις σχέσεις του ατόμου. Ο εξαρτημένος αποτραβιέται από δραστηριότητες με οικογένεια και φίλους, φαίνεται να απολαμβάνει, να ‘ζει’ μόνο όταν παίζει τυχερά παιχνίδια. Καβγάδες, συγκρούσεις ακόμη και διάλυση σχέσεων και απομόνωση είναι η αναπόφευκτη συνέπεια.\nΟ εθισμός στο τζόγο καλύπτει βαθιές ψυχολογικές ανάγκες του ατόμου. Μπορεί να είναι η ανάγκη διαφυγής από δυσάρεστα συναισθήματα, όπως το κενό, η δυσαρέσκεια, η μοναξιά, η αίσθηση προσωπικής ανεπάρκειας. Κάποιες φορές καλύπτει την ανάγκη για δράση, για έντονα συναισθήματα που θα ανακουφίσουν την πλήξη που νιώθει το άτομο στη καθημερινότητά του, θα δώσουν νόημα στην ζωή του. Η έντονη έκκριση αδρεναλίνης λίγο πριν λάβει το αποτέλεσμα του πονταρίσματος ή μετά από μια νίκη στο παιχνίδι είναι εξαιρετικά ευχάριστη για τον εξαρτημένο, τον κάνουν να αισθάνεται σημαντικός. Ειδικά συνήθειες, όπως η χαρτοπαιξία, που απαρτίζονται από σχεδόν τελετουργικές διαδικασίες μεταφέρουν το άτομο σε έναν άλλον κόσμο όπου για λίγο, όσο διαρκεί το παιχνίδι, έχει την ψευδαίσθηση εξουσίας και πληρότητας.\nΣτον φαύλο κύκλο της εξάρτησης συχνά παγιδεύεται και η οικογένεια του τζογαδόρου, ειδικά όταν επιχειρούν να ‘σώσουν’ τον εξαρτημένο εξοφλώντας τα χρέη του ή όταν τον λυπούνται και του δίνουν για να παίξει δήθεν «μια τελευταία φορά». Δυστυχώς με αυτόν τον τρόπο ενισχύουν την εξάρτηση, αφού το άτομο χρησιμοποιεί τα επιπλέον χρήματα για να συνεχίσει την καταστροφική του πορεία. Μόνο όταν ο εξαρτημένος αναγνωρίσει ότι έχει πρόβλημα και συνειδητοποιήσει τις συνέπειες που έχει η ενασχόλησή του με τον τζόγο για τον ίδιο και τους δικούς του, θα ανοίξει ο δρόμος για τη απεξάρτηση. Μόνο τότε θα προβληματιστεί για τις ψυχολογικές του ανάγκες που ‘γέννησαν’ τον εθισμό και θα αναζητήσει εναλλακτικούς, υγιείς τρόπους για να τις καλύψει, δημιουργώντας στην πραγματική του ζωή ευκαιρίες να νιώσει ικανοποίηση και πληρότητα που διαρκεί.


3 φυσικοί τρόποι να καθαρίσεις τον φούρνο\nσπιτι από Iόλη Πολύζου | 23 Μαϊ 2018\nΠόσες φορές σας έχει τύχει να κάθεστε στην κουζίνα, να πίνετε ήρεμα τον καφέ σας και να αγριοκοιτάζετε τον φούρνο γιατί ξέρετε ότι σύντομα θα πρέπει να τον καθαρίσετε;\nΤο καθάρισμα του φούρνου είναι από τις δουλειές του σπιτιού που αναβάλλουμε γιατί είναι απ΄τις λιγότερο... αγαπημένες μας.\nΑν θέλετε να κάνετε διεξοδική δουλειά, δεν πρέπει να ξεχάσετε τις σχάρες. Για να τις καθαρίσετε, τοποθετείστε τις σε μια λεκάνη με ζεστό νερό μαζί με μερικές σταγόνες υγρού πιάτων και αφήστε τις να μουλιάσουν. Τρίβετε με ένα σφουγγάρι, ξεπλένετε και τις αφήνετε να στεγνώσουν.


H Γεωργία Μπατσαρά ζωντανά χθες στον ΑΚΟΥ 99.6 ανακοίνωσε ότι αναλαμβάνει το ΔΗΠΕΘΕ και ο Κ. Βασιλειάδης τον ΔΗ.ΒΡΕ.ΣΤΑ. Ζωγιοπούλου - Εφημερίδα ΛΑΟΣ Βέροια Ημαθίας\nH Γεωργία Μπατσαρά ζωντανά χθες στον ΑΚΟΥ 99.6 ανακοίνωσε ότι αναλαμβάνει το ΔΗΠΕΘΕ και ο Κ. Βασιλειάδης τον ΔΗ.ΒΡΕ.ΣΤΑ. Ζωγιοπούλου\n04 Σεπ 2019 08:25\nΗ επικεφαλής της παράταξης «Βέροια Πρωτεύουσα Πόλη» Γεωργία Μπατσαρά ήταν καλεσμένη ζωντανά στο στούντιο του ΑΚΟΥ 99.6 και την ραδιοφωνική εκπομπή ΛΑΙΚΑ&ΑΙΡΕΤΙΚΑ. Μίλησε για την μεγάλη απόφαση να συνεργαστεί με τον Κώστα Βοργιαζίδη μετά από την πρόταση που της έκανε και απάντησε στις ευθείες βολές των Παυλίδη και Μαρκούλη στην συνεδρίαση της Κυριακής. Διευκρίνισε ότι δεν θα προχωρήσουν σε σύμπραξη, όπως προβλέπει το τυπικό του νόμου, αλλά θα βασιστούν στην συμφωνία λόγου που έχουν συνάψει οι δύο παρατάξεις για να συνεργαστούν για το καλό όλων των δημοτών. Αυτό εξάλλου τόνισε η κ. Μπατσαρά ήταν και το κίνητρό της, αφού δεν είχε την ανάγκη κάποιας θέσης ή καρέκλας, αλλά έκρινε συζητώντας και με τους συμβούλους της παράταξής της ότι πρέπει να ασκήσουν πολιτική και διοίκηση και να βοηθήσουν στην επίλυση προβλημάτων της πόλης. Για λόγους επίσης ηθικούς συζήτησε την απόφασή της και με τη Ν.Δ. και δεν υπήρξε η παραμικρή αρνητική αντίδραση. Με συγκίνηση μίλησε για τις αντιδράσεις του κόσμου, που έχει αγκαλιάσει την απόφασή της να συνεργαστεί και της δίνει περισσότερη δύναμη να δουλέψει. Κάπου εκεί βγήκε και η είδηση, αφού ανέφερε η κ. Μπατσαρά ότι αναλαμβάνει πρόεδρος του ΔΗΠΕΘΕ και μάλιστα πριν την συνέντευξη ήταν με το Νίκο Μαυροκεφαλίδη και ενημερωνόταν για τα νέα της καθήκοντα. Ομολόγησε ότι ήταν δύσκολο γι’αυτήν να μοιράσει τις θέσεις ευθύνης που προέκυψαν από την συνεργασία, προσπαθώντας να είναι δίκαιη και έχοντας ως κριτήριο την εκλογική αποδοχή των συμβούλων της και τις ικανότητές τους, προχώρησε στον καταρχήν καταμερισμό αρμοδιοτήτων. Ωστόσο θα υπάρξουν αλλαγές μετά τον πρώτο χρόνο θητείας. Η δεύτερη είδηση αφορούσε την προεδρία στον Δημοτικό Βρεφονηπιακό Σταθμό «Θεανώς Ζωγιοπούλου», που θα αναλάβει ο σύμβουλος της παράταξής της Κώστας Βασιλειάδης. Μίλησε εκτενώς για το θέμα των αδέσποτων και αναφέρθηκε στον δήμαρχο λέγοντας ότι δεν τον γνώριζε, αλλά από τις πρώτες συναντήσεις διαπίστωσε ότι είναι ένας ευγενής άνθρωπος με διάθεση συνεννόησης. «Η πορεία της συνεργασίας θα δείξει, δεν παντρευτήκαμε κιόλας, είναι κάτι πρωτόγνωρο για όλους μας» είπε κλείνοντας η κ. Μπατσαρά.\nΔείτε το βίντεο στην σελίδα του ΑΚΟΥ 99.6 στο facebook\nΕΤΙΚΕΤΕΣ: Γεωργία Μπατσαρά, ΑΚΟΥ 99.6, ΔΗΠΕΘΕ Βέροιας, Κώστας Βασιλειάδης


Γιόχαν Γκέοργκ Γκόλνταμερ: H προστασία του περιβάλλοντος είναι υπερκομματικό θέμα – dasarxeio.com\nΑρχική σελίδα › Πυρκαγιές - Αναδασώσεις › Γιόχαν Γκέοργκ Γκόλνταμερ: H προστασία του περιβάλλοντος είναι υπερκομματικό θέμα\nΓιόχαν Γκέοργκ Γκόλνταμερ: H προστασία του περιβάλλοντος είναι υπερκομματικό θέμα\nBy dasarxeio on 01/11/2018 • ( 0 )\n«Το θέμα της προστασίας του περιβάλλοντος πρέπει να υπερβαίνει τα κόμματα παντού. Πρόκειται για αναπόδραστη αναγκαιότητα» τονίζει στο ΑΠΕ ΜΠΕ ο Γερμανός καθηγητής, Γιόχαν Γκέοργκ Γκόλνταμερ, επικεφαλής της ανεξάρτητης επιτροπής που διερευνά τα αιτία των πυρκαγιών στην Ελλάδα.\nO καθηγητής «Οικολογίας των Πυρκαγιών» στο Ινστιτούτο Μαξ Πλανκ του Πανεπιστημίου του Φράιμπουργκ και επικεφαλής του «Παγκόσμιου Κέντρου Παρακολούθησης Πυρκαγιών» (Global Fire Monitoring Center -GFMC) του ΟΗΕ, τονίζει στο ΑΠΕ-ΜΠΕ ότι «η αρχική ιδέα, να έχουμε δηλαδή μια ανεξάρτητη ομάδα-πυρήνα, πραγματοποιήθηκε. Θεωρώ ότι λόγω της συναίνεσης την οποία είχαμε από την αρχή, τόσο από πλευράς κυβέρνησης όσο και από την ηγεσία της Νέας Δημοκρατίας, το πόρισμά μας δεν θα γίνει αντικείμενο πολιτικής αντιπαράθεσης. Το γεγονός ότι αυτή την στιγμή (ως επιτροπή) δεν έχουμε γίνει, είναι ένα σημαντικό βήμα» υπογραμμίζει, μεταξύ άλλων, ο Γιόχαν Γκέοργκ Γκόλνταμερ.\nΟ Γερμανός καθηγητής, ο οποίος ήρθε και πάλι στην Αθήνα για να πληροφορήσει την ελληνική γνώμη σχετικά με τις εργασίες τής επιτροπής της οποίας προΐσταται, λέει, επίσης, ότι αυτή «μπορεί να συμβάλει, ώστε να ξεκινήσει στην Ελλάδα μια συζήτηση από την Βουλή, η οποία μπορεί να μετεξελιχθεί σε μια γενικότερη περιβαλλοντολογική κουλτούρα. Αυτό θα ήταν ένα μεγάλο επίτευγμα εάν το καταφέρναμε».\nΟ καθηγητής Γκόλνταμερ σημειώνει ότι οι πυρκαγιές αποτελούν «ένα εθνικό θέμα γενικώς. Δεν αφορά μόνο την Ελλάδα, ή την Γερμανία. Θα επιθυμούσα το θέμα της προστασίας του περιβάλλοντος να περιλαμβάνεται στο πρόγραμμα όλων των πολιτικών κομμάτων. Δεν είναι θέμα μόνο των Πρασίνων, μόνο της Ελλάδας ή της Γερμανίας, αλλά πρόκειται για ένα θέμα πανευρωπαϊκό, ένα θέμα παγκόσμιο. Πρέπει να υπερβαίνει τα κόμματα παντού. Πρόκειται για αναπόδραστη αναγκαιότητα. Οι Ευρωπαίοι πρέπει να ενεργήσουν συλλογικά για την δική τους ασφάλεια και φυσικά το ίδιο πράγμα πρέπει να γίνει και σε παγκόσμιο επίπεδο».\nΟ κ. Γκόλνταμερ διαπιστώνει τέλος ότι «δυστυχώς οι προτάσεις οι οποίες γίνονται από τους ειδικούς επιστήμονες μερικές φορές δεν λαμβάνονται καν υπόψη και όταν λαμβάνονται, η εφαρμογή τους είτε είναι πολύ αργή ή τελικά δεν εφαρμόζονται και καθόλου…”\nΗ πλήρης συνέντευξη του καθηγητή Γιόχαν Γκέοργκ Γκόλνταμερ στο ΑΠΕ-ΜΠΕ και τον Αντώνη Πολυχρονάκη έχει ως εξής:\nΕρ: Kύριε καθηγητά, κατά την τελευταία επίσκεψή σας στην Αθήνα, συστάθηκε μια ανεξάρτητη επιτροπή για να ερευνήσει τα αίτια των πυρκαγιών στην Ελλάδα. Τι σκοπό είχε η επίσκεψή σας στην Αθήνα αυτή τη φορά;\nΑπ : O λόγος για τον οποίο δώσαμε συνέντευξη Τύπου στην Αθήνα και θελήσαμε να «σπάσουμε» σήμερα την αυτοεπιβληθείσα σιωπή μας, είναι ότι έχουμε την αίσθηση πως η ελληνική κοινή γνώμη πρέπει να πληροφορηθεί ότι αυτή η επιτροπή συνεχίζει να εργάζεται εντατικά. Είμαστε όμως ακόμα στα μέσα του δρόμου και γι’ αυτό δεν ανακοινώσαμε αποτελέσματα ή συμπεράσματα. Θέλαμε απλώς να σκιαγραφήσουμε τις αρχές επί τη βάσει των οποίων εργαζόμαστε.\nΕρ: Ανταποκρίνεται ο τρόπος λειτουργία της επιτροπής με αυτόν που φανταζόσασταν εσείς και η ελληνική κυβέρνηση, είναι μια πραγματικά ανεξάρτητη επιτροπή;\nΑπ : Ναι, ο τρόπος με τον οποίο φανταζόμουν τη λειτουργία της, η αρχική ιδέα πραγματοποιήθηκε, το να έχουμε δηλαδή μια ανεξάρτητη ομάδα-πυρήνα την οποία και παρουσιάσαμε. Είμαστε εντελώς ανοικτοί σε όλους.\nΕρ: Πως είναι συγκροτημένη αυτή η επιτροπή δηλαδή;\nΑπ: Το ένα σκέλος της επιτροπής αποτελείται από ανεξάρτητους εμπειρογνώμονες, το άλλο σκέλος αποτελείται από κρατικούς φορείς, οι οποίοι συμμετέχουν στον διάλογο. Και τούτο, διότι χρειαζόμαστε και την επιστημονική γνώμη εκείνων οι οποίοι φέρουν την άμεση ευθύνη για την αντιμετώπισή των πυρκαγιών. Και όλων εκείνων βέβαια οι οποίοι έχουν ένα όραμα, του κάθε ειδικού ξεχωριστά. Το θέμα των πυρκαγιών δεν είναι φυσικά νέο στον επιστημονικό κόσμο, ούτε ξεσπούν μόνο στην Ελλάδα. Υπάρχουν παρόμοιες, συγκρίσιμες καταστάσεις και σε άλλες χώρες της Ευρωπαϊκής Ένωσης, αλλά και σε όλον τον κόσμο.\nΕρ: Λαμβάνονται όμως υπόψη οι προτάσεις σας κ. καθηγητά;\nΑπ : Δυστυχώς οι προτάσεις, οι οποίες γίνονται από τους ειδικούς επιστήμονες μερικές φορές δεν λαμβάνονται καν υπόψη και όταν λαμβάνονται η εφαρμογή τους είτε είναι πολύ αργή ή τελικά δεν εφαρμόζονται και καθόλου….\nΕρ: …Πιστεύετε ότι στην Ελλάδα θα εφαρμοστούν κάποτε; Θα υπάρξει η απαιτούμενη συναίνεση;\nΑπ: Θεωρώ ότι λόγω της συναίνεσης, την οποία είχαμε από την αρχή, τόσο από πλευράς κυβέρνησης όσο και από την ηγεσία της Ν. Δημοκρατίας, το πόρισμά μας, το οποίο θα θεωρηθεί υπερκομματικό και θα περιέχει τη διατύπωση προτάσεων από ειδικούς με στόχο το μελλοντικό καλό της χώρας, δεν θα γίνει αντικείμενο πολιτικής αντιπαράθεσης. Το γεγονός ότι αυτή τη στιγμή δεν έχουμε γίνει (αντικείμενο πολιτικής αντιπαράθεσης), είναι ένα σημαντικό βήμα. Θεωρώ ότι μπορούμε να εργαστούμε προς αυτήν την κατεύθυνση σταθερά και τελικά να συμβάλουμε να ξεκινήσει στην Ελλάδα μια συζήτηση από την Βουλή, η οποία μπορεί να μετεξελιχθεί σε μια γενικότερη περιβαλλοντολογική κουλτούρα. Αυτό θα ήταν ένα μεγάλο επίτευγμα, εάν το καταφέρναμε.\n‹ Ξεπερνούν τις 750.000€ τα πρόστιμα για λαθροθηρία στη Κύπρο\nΈκθεση ΕΚΠΑΑ: Αυτή είναι η κατάσταση του περιβάλλοντος στην Ελλάδα το 2018 ›\nTags: Δασικές Πυρκαγιές, Πυρκαγιά, Johann Georg Goldammer


Nishishinjuku: Προσφορές ξενοδοχείων τελευταίας στιγμής - TripAdvisor\nNishishinjuku: Προσφορές ξενοδοχείων τελευταίας στιγμής\nΕιδοποίηση τιμών: Nishishinjuku: Οι τιμές ξενοδοχείων είναι σταθερές. Είναι η κατάλληλη στιγμή για να κάνετε κράτηση!\nΝο 1 από 15 ξενοδοχεία με την καλύτερη σχέση ποιότητας-τιμής: Nishishinjuku\nΝο 2 από 15 ξενοδοχεία με την καλύτερη σχέση ποιότητας-τιμής: Nishishinjuku\nΝο 3 από 15 ξενοδοχεία με την καλύτερη σχέση ποιότητας-τιμής: Nishishinjuku\nΝο 4 από 15 ξενοδοχεία με την καλύτερη σχέση ποιότητας-τιμής: Nishishinjuku\nΝο 5 από 15 ξενοδοχεία με την καλύτερη σχέση ποιότητας-τιμής: Nishishinjuku\nΔείτε 19 ακόμα προσφορές από 695 $\nΝο 6 από 15 ξενοδοχεία με την καλύτερη σχέση ποιότητας-τιμής: Nishishinjuku\nΔείτε 19 ακόμα προσφορές από 367 $\nΝο 7 από 15 ξενοδοχεία με την καλύτερη σχέση ποιότητας-τιμής: Nishishinjuku\nΝο 8 από 15 ξενοδοχεία με την καλύτερη σχέση ποιότητας-τιμής: Nishishinjuku\nΝο 9 από 15 ξενοδοχεία με την καλύτερη σχέση ποιότητας-τιμής: Nishishinjuku\nΝο 10 από 15 ξενοδοχεία με την καλύτερη σχέση ποιότητας-τιμής: Nishishinjuku\nΝο 11 από 15 ξενοδοχεία με την καλύτερη σχέση ποιότητας-τιμής: Nishishinjuku\nΝο 12 από 15 ξενοδοχεία με την καλύτερη σχέση ποιότητας-τιμής: Nishishinjuku\nΝο 13 από 15 ξενοδοχεία με την καλύτερη σχέση ποιότητας-τιμής: Nishishinjuku\nNishishinjuku (17): B&B εκεί κοντά\n0,3 χλμ. από Nishishinjuku\n0,4 χλμ. από Nishishinjuku\n0,6 χλμ. από Nishishinjuku\n0,7 χλμ. από Nishishinjuku\n0,8 χλμ. από Nishishinjuku\n1,0 χλμ. από Nishishinjuku\n1,1 χλμ. από Nishishinjuku\n1,2 χλμ. από Nishishinjuku\n1,3 χλμ. από Nishishinjuku\n1,4 χλμ. από Nishishinjuku


ΑΓΙΟΣ ΓΕΩΡΓΙΟΣ ΠΡΟΜΠΟΝΑ: Τι πρέπει να κάνουμε για να είμαστε σωστοί Χριστιανοί;\nΤι πρέπει να κάνουμε για να είμαστε σωστοί Χριστιανοί;\n● Εκείνος που με κάθε τρόπο επιδιώκει την φιλία των ανθρώπων, απομακρύνεται εντελώς από την φιλία του Θεού, μας διδάσκει ο Αββάς Ποιμήν.\n● Εξουθένωσε τον εαυτό σου, παράτησε το θέλημά σου, απαλλάξου από τις μέριμνες και θα έχης ανάπαυσι, μας λέγει ο Αββάς Σισόης.\nΑναρτήθηκε από ευγενικός στις 27.12.13


Ρομποτική χειρουργική γόνατος - orthopaedicsinfo\northopaedicsinfo > Αντιμετώπιση Παθήσεων > Ολική Ορθροπλαστική Γόνατος > Ρομποτική χειρουργική γόνατος\n26 Οκτ 2020 Νέα, Ολική Ορθροπλαστική Γόνατος\nΜήπως ο πόνος στο γόνατο σε κρατά μακριά από τις δραστηριότητές σου;\nΤο χειρουργικό σύστημα NAVIO μπορεί να βοηθήσει τον χειρουργό σας να σας επαναφέρει σε πλήρη λειτουργικότητα, με την εφαρμογή προηγμένης τεχνολογίας αρθροπλαστική γόνατος.\nΤι προκαλεί πόνο στο γόνατο;\nΕκατομμύρια άνθρωποι πάσχουν από οστεοαρθρίτιδα γόνατος, η οποία εμφανίζεται όταν υπάρχει βλάβη και καταστροφή στον χόνδρο της άρθρωσης του γόνατος. Όταν ο χόνδρος φθείρεται, τα οστά αρχίζουν να τρίβονται μεταξύ τους προκαλώντας πόνο, πρήξιμο, δυσκαμψία και βλάβη σε άλλα μέρη του γόνατος.\nΤι επιλογές θεραπείας υπάρχουν;\nΕνώ δεν υπάρχει θεραπεία για την οστεοαρθρίτιδα, υπάρχουν πολλές επιλογές θεραπείας για τη διαχείριση του πόνου, που πιθανώς καθυστερούν και την εξέλιξη της νόσου. Ο γιατρός μπορεί να σας συστήσει πρόγραμμα ασκήσεων, απώλεια σωματικού βάρους ή φαρμακευτική αγωγή. Εάν η οστεοαρθρίτιδα βρίσκεται σε προχωρημένο στάδιο και προκαλεί σοβαρό πόνο, η χειρουργική επέμβαση μπορεί να είναι η καλύτερη επιλογή.\nΗ μερική και η ολική αρθροπλαστική γόνατος αποτελούν συνήθεις χειρουργικές επιλογές που μπορείτε να συζητήσετε με τον γιατρό σας.\nΗ μερική ή μονοδιαμερισματική αρθροπλαστική γόνατος – όπου ο χειρουργός αντικαθιστά μόνο το πάσχων τμήμα της άρθρωσης – είναι μια λύση που μπορεί να ωφελήσει τους πάσχοντες από περιορισμένη οστεοαρθρίτιδα πρώιμου έως μέσου σταδίου.\nΗ ολική αρθροπλαστική του γόνατος – όπου ο χειρουργός αντικαθιστά ολόκληρη την άρθρωση του γόνατος – είναι μια πιο συνήθης διαδικασία, η οποία προορίζεται γενικά για προχωρημένη οστεοαρθρίτιδα, που επηρεάζει πολλαπλά διαμερίσματα του γόνατος. Σε οποιαδήποτε από τις δύο επιλογές σήμερα, η εφαρμογή της προηγμένης τεχνολογίας μπορεί να βοηθήσει τον χειρουργό να εκτελέσει τη διαδικασία με υψηλό επίπεδο ακρίβειας.\nΤι είναι η αντικατάσταση του γόνατος με τη βοήθεια ρομποτικής NAVIO;\nΤο σύστημα NAVIO αποτελεί μια σύγχρονη εξέλιξη στον τρόπο με τον οποίο οι ορθοπεδικοί χειρουργοί εκτελούν τη μερική και την ολική αρθροπλαστική του γόνατος. Κάθε χειρουργική επέμβαση με το σύστημα NAVIO πραγματοποιείται μέσω ενός εξατομικευμένου χειρουργικού πλάνου, βασισμένου στη μοναδική ανατομία κάθε ασθενούς. Το σύστημα λειτουργεί σε συνεργασία με τον χειρουργό, για την ακριβή τοποθέτηση των εμφυτευμάτων κατά τη διάρκεια της χειρουργικής επέμβασης. Αυτό το επίπεδο ακρίβειας μπορεί να συμβάλει στη βελτίωση της λειτουργίας, στην ταχύτητα ανάρρωσης και στην πιθανή μακροζωία του εμφυτεύματος του γόνατος.\nΠώς επιτυγχάνεται αυτό το αποτέλεσμα με το σύστημα NAVIO;\nΤο σύστημα NAVIO παρέχει ρομποτική βοήθεια μέσω ενός προηγμένου υπολογιστικού προγράμματος που μεταδίδει ακριβείς πληροφορίες σχετικά με το γόνατο, σε ένα ρομποτικά υποβοηθούμενο εργαλείο χειρός, το οποίο χρησιμοποιείται από τον χειρουργό κατά τη διάρκεια της χειρουργικής επέμβασης. Συλλέγοντας συγκεκριμένες πληροφορίες για την ανατομία του γόνατος του ασθενή, το λογισμικό του συστήματος καθορίζει τα όρια στα οποία μπορεί να λειτουργήσει το ρομποτικό χειρουργικό εξάρτημα, έτσι ώστε ο χειρουργός να μπορεί να ισορροπήσει τα λειτουργικά στοιχεία της άρθρωσης και να τοποθετήσει τα εμφυτεύματα με απόλυτη ακρίβεια.\nΤι μπορεί να σημαίνει για τον ασθενή η χρήση ρομποτικής τεχνολογίας NAVIO;\nΕξατομικευμένος σχεδιασμός της επέμβασης\nΑπόλυτη ακρίβεια στην τοποθέτηση των εμφυτευμάτων\nΑποφυγή προεγχειρητικής διενέργειας αξονικής τομογραφίας\nΓρήγορη λειτουργική επάνοδος\nΓιατί μερική (μονοδιαμερισματική) αρθροπλαστική γόνατος;\nΗ μερική αρθροπλαστική του γόνατος, στις περιπτώσεις εντοπισμένης φθοράς σε ένα τμήμα της άρθρωσης μόνο, προσφέρει περισσότερα οφέλη σε σχέση με την ολική αντικατάσταση του γόνατος, όπως λιγότερο πόνο, πιο φυσιολογική αίσθηση του εμφυτεύματος, μικρότερες τομές και ταχύτερη αποκατάσταση.\nΓιατί ολική αρθροπλαστική γόνατος;\nΗ ολική αρθροπλαστική του γόνατος είναι μια από τις πιο επιτυχημένες χειρουργικές επεμβάσεις της ιατρικής, σύμφωνα με την Αμερικανική Ακαδημία Ορθοπαιδικών Χειρουργών. Πάνω από το 90% των ατόμων που υποβάλλονται σ αυτή την επέμβαση, έχουν σημαντική μείωση του πόνου στο γόνατο και σημαντική βελτίωση της ικανότητάς τους να εκτελούν κοινές δραστηριότητες.\nΕρωτήσεις των ασθενών\n• Ο πόνος στο γόνατό μου προκαλείται από οστεοαρθρίτιδα;\n• Είμαι υποψήφιος για μερική ή ολική αντικατάσταση γόνατος;\n• Είναι χρήσιμη η τεχνολογία που υποστηρίζεται από τη ρομποτική του NAVIO;\n• Πώς επηρεάζει η ηλικία, ο τρόπος ζωής και η γενική υγεία μου τις επιλογές θεραπείας μου;\n• Ποιοι είναι οι κίνδυνοι που σχετίζονται με τη χειρουργική επέμβαση;\nΜάθετε περισσότερα για τον πόνο στο γόνατο και τι μπορείτε να κάνετε γι ‘αυτό.\nKατηγορίες Επιλογή κατηγορίας Αντιμετώπιση Παθήσεων (63) PRP- Θεραπεία με πλάσμα πλούσιο σε αιμοπετάλια (1) Αθλητικές Κακώσεις – Αρθροσκόπηση (5) Άκρα χείρα – καρπός (11) Αποκατάσταση (2) Αρθροσκόπηση Γόνατος (2) Αρθροσκόπηση Ώμου (2) Ιστορικά Ασθενών (37) Κακώσεις Αγκώνα (1) Κακώσεις Γόνατος (3) Κακώσεις Σπονδυλικής στήλης (7) Κακώσεις ώμου (9) Κυφοπλαστική (3) Ολική Αρθροπλαστική Ισχίου (6) Ολική Ορθροπλαστική Γόνατος (6) Οστεοαρθρίτιδα – Αρθροπλαστική (10) Οστεοπόρωση (3) Οστεοπορωτικά κατάγματα σπονδύλων – κυφοπλαστική (1) Παθήσεις Ισχίου (7) Ποδοκνημική – άκρος πόδας (4) Ρήξη Πρόσθιου Χιαστού Συνδέσμου (1) Σύνδρομο καρπιαίου σωλήνα (2) Τραυματολογία – Κατάγματα (12) Ιατρικά Βίντεο (9) Ιατρικό κέντρο (1) Κλινική (1) Νέα (44) Οδηγός Ασθενή (7) Συντηρητική Θεραπεία (13) Αθλητικές κακώσεις (2) Εκφυλιστικές παθήσεις αρθρώσεων (1) Παθήσεις Ποδοκνημικής – Ποδιού (2) Παθήσεις χεριού (8) Τενοντίτιδες (4) Χωρίς κατηγορία (1)


Γυναίκα Καριέρα Ισότητα δύο φύλων\nΕάν έχεις μία επιτυχημένη καριέρα κι έναν σύντροφο, το πιθανότερο είναι να διαβείς το κατώφλι του δικηγόρου.\nΑκόμη και στις χώρες όπου η ισότητα των δύο φύλων ζει και βασιλεύει, οι γυναίκες που αναρριχώνται επαγγελματικά και είναι σε σχέση (ή είναι παντρεμένες), έχουν τις διπλάσιες πιθανότητες να καταλήξουν στο διαζύγιο.\nΣτη Σουηδία, χώρα που κατέχει την πρώτη θέση στην Ε.Ε σε ότι αφορά την ισότητα των φύλων, οι οικονομολόγοι μελέτησαν τον τρόπο με τον οποίο η προώθηση ενός ατόμου στον επαγγελματικό τομέα επηρεάζει τις πιθανότητες διαζυγίου. Το αποτέλεσμα: οι γυναίκες έχουν περισσότερες πιθανότητες να πληρώσουν το τίμημα στην προσωπική τους ζωή όταν διαπρέπουν στον επαγγελματικό τομέα.\n«Η προώθηση σε κορυφαίες θέσεις στον τομέα της πολιτικής, αυξάνει το ποσοστό διαζυγίου των γυναικών, όχι όμως και των ανδρών. Το ίδιο ισχύει για τις γυναίκες που αναλαμβάνουν διευθυντική θέση και σε άλλους τομείς», επισημαίνει η Γιοχάνα Ρίκνε, καθηγήτρια στο Πανεπιστήμιο της Στοκχόλμης σε μελέτη που δημοσιεύεται στην επιθεώρηση «American Economic Journal».\nΤι ισχύει σε ιδιωτικό και δημόσιο τομέα\nΗ μελέτη, που εστιάζει στην προσωπική ζωή ετεροφυλόφιλων ανδρών και γυναικών που εργάζονται σε ιδιωτικές εταιρείες με 100 ή περισσότερους υπαλλήλους, διαπίστωσε ότι, οι έγγαμες γυναίκες είχαν διπλάσιες πιθανότητες να λάβουν διαζύγιο τρία χρόνια μετά την προαγωγή τους σε διευθυντική θέση σε σχέση με τους άνδρες συναδέλφους τους.\nΣτον δημόσιο τομέα, χρησιμοποιώντας αρχεία τριών δεκαετιών, η έρευνα κατέληξε στο συμπέρασμα ότι, οι γυναίκες δήμαρχοι και οι βουλευτίνες, είχαν διπλάσιες πιθανότητες να χωρίσουν από τους συντρόφους τους.\nΠολλά ζευγάρια βιώνουν «άγχος» όταν υπάρχουν αλλαγές στην κατανομή των οικονομικών και κοινωνικών τους ρόλων, για παράδειγμα, λόγω του αντίκτυπου που έχουν στον ελεύθερο χρόνο τους ασκώντας παράλληλα και τα οικιακά καθήκοντα.\n«Ασυνήθιστο για τους άντρες να έχουν υποστηρικτικό ρόλο»\nΕπιπλέον, «εξακολουθεί να είναι ασυνήθιστο για τους άνδρες να έχουν υποστηρικτικό ρόλο στην καριέρα κάποιου άλλου», όπως επισημαίνει η 39χρονη Σαρλότ Λιτζούνγκ, Διευθύνουσα Σύμβουλος σε πολυτελή εταιρεία επίπλων στη Σουηδία.\n«Είναι αστείο πως, όσο καλύτερη είστε στη δουλειά σας, τόσο πιθανότερες πιθανότητες έχετε να πάρετε διαζύγιο», υποστηρίζει.\nΓια την ίδια, εξακολουθεί να επικρατεί η αντίληψη περί εξουσίας, ότι «αυτός που φοράει παντελόνια, είναι αυτός που φέρνει περισσότερα χρήματα», όπως αναφέρει το βρετανικό δίκτυο BBC.\nΓια την καθηγήτρια Γιοχάνα Ρίκνε, ακόμη και σε χώρες όπου η ισότητα εφαρμόζεται, όπως η Σουηδία, οι γυναίκες εξακολουθούν να παντρεύονται ηλικιωμένους άνδρες που έχουν περισσότερα χρήματα από αυτές.\n«Οι γυναίκες υψηλού εισοδήματος δεν παντρεύονται έναν άνδρα με χαμηλό εισόδημα. Αναζητούν κάποιον με πιο υψηλό εισόδημα από αυτές», προσθέτει.\nΑπό την έρευνα προκύπτει επίσης ότι, τα ζευγάρια με μικρή διαφορά ηλικίας και πιο ισότιμη προσέγγιση της φροντίδας των παιδιών, είχαν λιγότερες πιθανότητες να πάρουν διαζύγιο μετά την προαγωγή της συζύγου.


Ρονάλντο, Νεϊμάρ, Τέβες: Γιατί όλοι οι αστέρες γεννιούνται στις 5 Φεβρουαρίου; | Contra.gr\n5η Φεβρουαρίου: Η μέρα που ο Κριστιάνο Ρονάλντο, ο Νεϊμάρ, ο Αντνάν Γιανουζάι, ο Βεντράν Τσορλούκα, ο Λουκάς Βύντρα και ο Γκεόργκε Χάτζι έχουν γενέθλια! Η αστρολογική εξήγηση πίσω από τη σύμπτωση.\nO Κριστιάνο Ρονάλντο σε στιγμιότυπο από την εποχή που αγωνιζόταν στη Ρεάλ Μαδρίτης, χαιρετά τον τότε παίκτη της Μπαρτσελόνα, Νεϊμάρ. Μάρτιος 2015 AP PHOTO/MANU FERNANDEZ\nΣήμερα ο Κριστιάνο Ρονάλντο γίνεται 35 ετών (!), αν και στην ποδοσφαιρική καθημερινότητα δίνει την εντύπωση ενός 'μεταλλαγμένου' 25άρη. Ο Νεϊμάρ γίνεται 28 κι έχει ήδη δημιουργήσει το δικό του ποδοσφαιρικό/χολιγουντιανό μύθο. Ο 36χρονος Κάρλος Τέβες υπήρξε για χρόνια επιθετικός πρότυπο, σκοράροντας με κάθε τρόπο σε κάθε λεπτό και παίρνοντας εξωφρενικά συμβόλαια. Ο Γκέοργκε Χάτζι, ο οποίος γίνεται 55 ετών, υπήρξε ο 'Μαραντόνα των Καρπαθίων' και δίδαξε ποδόσφαιρο με το αριστερό πόδι του. Θέλετε κι άλλους;\nΑν υπήρχε μια μοντέρνα εκδοχή της παιδικής σειράς 'Captain Planet' ή των 'Power Rangers' αυτοί οι ποδοσφαιράνθρωποι θα μπορούσαν να ενώσουν τις δυνάμεις τους και να δημιουργήσουν το απόλυτο μοντέλο ποδοσφαιριστή, τον αθλητή που αποδίδει στο 100% χωρίς κανένα λάθος. Σύμφωνα με την Independent, η σημερινή ημερομηνία δεν είναι καθόλου τυχαία. Η αστρολογία αναφέρει πως όσοι έχουν γεννηθεί την 5η Φεβρουαρίου (Υδροχόοι) διαθέτουν μια ανεπτυγμένη ικανότητα στο να 'σκέφτονται με τα πόδια' και να 'παίρνουν αποφάσεις πιο γρήγορα από τον καθένα'. Σήμερα, λοιπόν, γιορτάζει η ανεπτυγμένη ποδοσφαιρική ευφυΐα. Χρόνια πολλά.\nΚΡΙΣΤΙΑΝΟ ΡΟΝΑΛΝΤΟ ΝΕΪΜΑΡ ΛΑΜΙΑ SUPER LEAGUE INTERWETTEN ΕΛΛΑΔΑ ΓΙΟΥΒΕΝΤΟΥΣ ΙΤΑΛΙΑ ΠΑΡΙ ΓΑΛΛΙΑ LIGUE 1


ΜΕΓΑΛΗ ΑΝΑΜΕΤΡΗΣΗ Γιουβέντους – Νάπολι με 0% γκανιότα μόνο στην Stoiximan! | Sportime\nΗ Γιουβέντους φιλοξενεί, απόψε στις 21:45, την Νάπολη και το θέαμα αναμένεται να είναι εξαιρετικό δεδομένης της φόρμας που βρίσκονται οι ομάδες. Η Stoiximan, η μεγαλύτερη εταιρεία στοιχημάτων στην Κύπρο, προσφέρει 0% γκανιότα* με αμέτρητα ειδικά στοιχήματα και φυσικά το Cash Out!\nΗ νίκη της Γιουβέντους δίνει απόδοση 1.95, η ισοπαλία δίνει 3.30 και η νίκη της Νάπολι δίνει 4.25. Το Over 2.5 γκολ δίνει 2.05, το under 2.5 γκολ δίνει 1.75, ενώ το να σκοράρουν και οι δύο ομάδες έχει απόδοση 1.83 και το No Goal δίνει 1.91. Η περίπτωση να ανοίξει το σκορ η Γιουβέντους δίνει απόδοση 1.70, να σκοράρει πρώτη η Νάπολι δίνει 2.65 και το να μην μπει κανένα γκολ δίνει απόδοση 8.00. Το ενδεχόμενο να κερδίσει από το πρώτο ημίχρονο η Γιουβέντους δίνει απόδοση 3.15 και η πιθανότητα πρόκρισης της Νάπολι από το πρώτο ημίχρονο δίνει 7.00.\nΌσον αφορά τα άλλα ειδικά στοιχήματα, η περίπτωση το παιχνίδι να τελειώσει με συνολικά γκολ 2-3 δίνει απόδοση 2.00 και με συνολικά γκολ 4-6 δίνει 3.65. Φαβορί να ανοίξει το σκορ είναι ο Ρονάλντο της Γιουβέντους με απόδοση 3.50 και ακολουθεί ο συμπαίκτης του Ιγουαῒν με απόδοση 5.50. Από πλευράς Νάπολι, το ενδεχόμενο να ανοίξει το σκορ ο Μίλικ προσφέρεται με απόδοση 6.00 και ακολουθεί ο Μέρτενς με απόδοση 8.00.\nΑναλυτικά όλες οι αγορές για το Γιουβέντους - Νάπολι εδώ.


Πως ως γονείς πρέπει να αξιοποιήσουμε τη συναισθηματική αγωγή και να μιλήσουμε στα παιδιά μας σχετικά με τις συζυγικές συγκρούσεις\nWritten by Εύη Κατράνα Δεκ 28, 2015\nΟ πλέον κατάλληλος χρόνος για να μιλήσουμε στα παιδιά μας για τα συναισθήματα τους είναι τη στιγμή που ξεσπούν συζυγικές συγκρούσεις στο σπίτι .\nΑλήθεια όσο δύσκολο ή ακατόρθωτο να φαίνεται στους γονείς που νιώθουν λυπημένοι η θυμωμένοι για τις μεταξύ τους συγκρούσεις , να βρουν το συναισθηματικό σθένος να μιλήσουν στα παιδιά τους για αυτό το θέμα , είναι σίγουρο ότι και εκείνα αισθάνονται πιθανότατα άσχημα και χρειάζονται κάποια καθοδήγηση για να χειριστούν αυτά τα συναισθήματα .\nΠροτιμότερο είναι λοιπόν να πάρετε την πρωτοβουλία όντως πιο ήρεμοι και συγκροτημένοι , να μιλήσετε με το παιδί σας για τις συγκρούσεις που διαδραματίζονται στο σπιτικό σας και για τις πιθανές αντιδράσεις του απέναντι στην ένταση που επικρατεί στο σπίτι .\nΒασικό είναι να ενθαρρύνετε το παιδί σας να μιλήσει για την λύπη και το θυμό του για το άγχος του ,ίσως καταφέρετε να ανακαλύψετε φόβους που προηγουμένως αγνοούσατε .\nΤο παιδί νιώθει πληγωμένο και συχνά υπαίτιο για τους πιθανούς καυγάδες των γονιών του , αναρωτιέται αν θα εξακολουθήσετε να το αγαπάτε το ίδιο έστω και αν χωρίσετε με το σύντροφο σας , ή αν ακόμη θα μπορούσε να κάνει τα πάντα για να αλλάξει ριζικά την κατάσταση.\nΣυχνά αρνούνται να φάνε ή να πιούνε και απομονώνονται σε απίθανα μέρη , όπως κάτω από το κρεβάτι , ντουλάπα κλπ.\nΕκτός των άλλων η επίσκεψη σε έναν ειδικό θα μπορέσει να βοηθήσει το παιδί να χειριστεί καλύτερα τα συναισθηματικά προβλήματα του , αλλά και η τήρηση ημερολογίου , η ζωγραφική , ή η μουσική φέρνουν ψυχική ανακούφιση .\nΚάτω από αυτές τις δύσκολες συνθήκες ένα πράγμα θα μπορούσε να κάνει ένας γονιός και αυτό είναι να διαβεβαιώσει το παιδί του ότι η λύπη , ο θυμός , αλλά και η οργή είναι φυσιολογική και κατανοητή.\nΗ συναισθηματική αγωγή δεν βοηθά την οικογένεια μόνο κατά τη διάρκεια των συζυγικών συγκρούσεων και του διαζυγίου .Μπορεί να φανεί ιδιαίτερα χρήσιμη σε περίπτωση παρουσίας ενός δεύτερου συζύγου η τυχόν σύγκρουσης για θέματα κηδεμονίας του παιδιού .\nΤελικό συμπέρασμα είναι ότι υγιείς σχέσεις με τα παιδιά μας , είναι αυτές που τα βοηθούν να συνειδητοποιούν την πραγματικότητα όσο τραυματική και αν είναι αυτή και να επιδιώκουν να συζητούν πρώτα με τον εαυτό τους , και έπειτα μαζί μας για το πως νιώθουν.\nΤα παιδιά δημιουργούν ένα σταθερό δεσμό εμπιστοσύνης με τους γονείς τους ο οποίος έχει διάρκεια και στην ενήλικη ζωή τους , παρά τις συγκρούσεις και τις οποίες αλλαγές.\nΣυμβουλές για να προετοιμάσετε τα παιδιά στο σχολείο Δεκ 28, 2015\n2 Εύκολες D.I.Y κατασκευές για το παιδικό γραφείο Δεκ 28, 2015\nΠαιδικό δωμάτιο για δυο! Δεκ 28, 2015\nΚέικ λαχταριστό με ταχίνι Δεκ 28, 2015\nΠώς νιώθει το παιδί της πρώτης δημοτικού Δεκ 28, 2015\nMore in this category: « Οι φόβοι δεν πρέπει να μας στερούν από τις χαρές της ζωής Τι ζητά ένα παιδί από τους γονείς του... »


Ε.Σ.Α.μεΑ. - Υψηλού επιπέδου συνάντηση προέδρου EDF Ι. Βαρδακαστάνη- περιφερειακού διευθυντή WHO Hans Kluge\nΥψηλού επιπέδου συνάντηση προέδρου EDF Ι. Βαρδακαστάνη- περιφερειακού διευθυντή WHO Hans Kluge\nΚαθώς ο COVID-19 έπληξε τον κόσμο, το Ευρωπαϊκό Φόρουμ ΑμεΑ εξέφρασε τη σημασία της αντιμετώπισης της πανδημίας με την πλήρη συμμετοχή των ατόμων με αναπηρία, χρόνιες παθήσεις και των οικογενειών τους. Από την αρχή της πανδημίας, τα άτομα με αναπηρία και χρόνιες παθήσεις υπέστησαν διακρίσεις και αποκλείστηκαν από τις κυβερνητικές αντιδράσεις. Όπως και τα άτομα μεγαλύτερης ηλικίας, έτσι και τα άτομα με αναπηρία εκτέθηκαν επίσης σε υψηλότερα ποσοστά μόλυνσης και θανάτων, ιδιαίτερα όλοι όσοι διαμένουν σε ιδρύματα....\n«Μέχρι και σήμερα οι κυβερνήσεις δεν έχουν δώσει την απαραίτητη προσοχή στα άτομα με αναπηρία, χρόνιες παθήσεις κα τις οικογένειές τους κατά την ανταπόκρισή τους στην πανδημία.\nΤο δικαίωμα σε ένα καλό επίπεδο υγείας και η πρόσβαση στη γενική υγειονομική περίθαλψη κατοχυρώνεται στη Σύμβαση του ΟΗΕ για τα δικαιώματα των ατόμων με αναπηρία (CRPD), αλλά απέχει πολύ από την πραγματικότητα για τα άτομα με αναπηρία παγκοσμίως. Η πρόσβαση στην αποκατάσταση είναι επίσης μια πρόκληση σε όλο τον κόσμο. Ο ΠΟΥ είναι ο εταίρος μας των Ηνωμένων Εθνών που εργάζεται για τη διασφάλιση αυτών των δικαιωμάτων και δεσμευόμαστε να συνεργαζόμαστε μαζί σας σε συνεχή βάση».\n«Από την έναρξη αυτής της πανδημίας τα άτομα με αναπηρία φοβούνται ότι θα έχουν δυσκολίες στην πρόσβαση στην υγεία εάν νοσήσουν. Γνωρίζουμε ότι σε χώρες όπως η Ισπανία, η Ιταλία και το Ηνωμένο Βασίλειο, οι οδηγίες για την πρόσβαση στην εντατική περίθαλψη κάνουν διακρίσεις εις βάρος ατόμων με αναπηρία. Επιπλέον, συχνά αυτά τα άτομα δεν φτάνουν καν εκεί - είχαμε αναφορές νοσοκομείων που έλεγαν στους ανθρώπους να μείνουν στο σπίτι, ακόμη και αν είναι πολύ άρρωστοι. Εδώ έχουμε ένα σαφέστατα μήνυμα: τα άτομα με αναπηρία είναι αναλώσιμα, η ζωή μας έχει μικρότερη σημασία από τη ζωή των άλλων.\nΤελικά, αυτό που γνωρίζουμε, και αυτό που σκιαγραφήθηκε με σαφήνεια στην Παγκόσμια Έκθεση για την Αναπηρία που δημοσίευσε η Παγκόσμια Τράπεζα και o ΠΟΥ είναι ότι τα άτομα με αναπηρία βίωσαν πάντα φτωχότερα αποτελέσματα στην υγεία τους και αντιμετώπισαν εμπόδια στην πρόσβαση στις υπηρεσίες υγείας και αποκατάστασης. Η πανδημία τόνισε όλα αυτά τα σημεία ακόμη περισσότερο και μας έδειξε ότι πρέπει να γίνουν πολύ περισσότερα για να διασφαλιστεί το δικαίωμα στην υγεία για τα άτομα με αναπηρία, χρόνιες παθήσεις και τις οικογένειές τους».\nΚλείνοντας τη συνεδρίαση αυτής της υψηλού επιπέδου συνάντησης, ο κ. Βαρδακαστάνης δήλωσε τα εξής: «Εκτιμούμε βαθιά τη δέσμευση του ΠΟΥ να συνεργαστεί με το ευρωπαϊκό αναπηρικό κίνημα. Η πρόσβαση σε ένα καλό επίπεδο υγείας είναι ανθρώπινο δικαίωμα. Γνωρίζουμε ότι αυτό το δικαίωμα δεν είναι πραγματικότητα για όλους. Το να μην αποκλειστεί κανείς και καμιά πρέπει να είναι το κοινό μας όραμα Η πανδημία, όπως περιγράφεται από τον Δρ. Kluge ως "ανθρώπινη καταστροφή" έχει αποκλείσει ακόμη περισσότερο τα άτομα με αναπηρία και αυτό είναι που πρέπει να αντιστρέψουμε. Η πανδημία πρέπει να ενισχύσει την αποφασιστικότητά μας να διασφαλίσουμε την πρόσβαση όλων των ατόμων με αναπηρία, χρόνιες παθήσεις και των οικογενειών τους στην καλύτερη υγεία, στο καλύτερο βιοτικό επίπεδο και στις περισσότερες επιλογές και ευκαιρίες στη ζωή».\nΤο δελτίο Τύπου σε μορφή MS Word\t(472.73 KB)\nΒρίσκεστε: ΑΡΧΙΚΗ » ΓΡΑΦΕΙΟ ΤΥΠΟΥ » Δελτία τύπου » Υψηλού επιπέδου συνάντηση προέδρου EDF Ι. Βαρδακαστάνη- περιφερειακού διευθυντή WHO Hans Kluge


Επισκευή ABC - Φωτισμός\nΠώς να συνδέσετε έναν αισθητήρα κίνησης για φωτισμό;\nΠολλοί αναρωτιούνται ακριβώς πώς λειτουργεί ο ανιχνευτής. Για να γνωρίζουν πλήρως οι αναγνώστες του "Ο ίδιος ο ηλεκτρολόγος", πρώτα ξεπερνάμε τη βασική αρχή του αισθητήρα.\nΗ ενεργοποίηση και ενεργοποίηση του φωτιστικού εξαρτάται από το είδος του ανιχνευτή που έχετε επιλέξει. Σήμερα υπάρχουν οι παρακάτω τύποι αισθητήρων κίνησης για φωτισμό:\nηχητική - που ενεργοποιείται από το επίπεδο θορύβου στη ζώνη ανίχνευσης.\noscillatory - κλείστε το κύκλωμα, αν βρουν ένα κινούμενο αντικείμενο κοντά.\nυπερύθρων - αντιδράστε στη θερμότητα.\nΓια εξωτερική χρήση, είναι καλύτερο να εγκαταστήσετε μια δεύτερη έκδοση του αισθητήρα κίνησης, η οποία είναι επίσης κατάλληλη για χρήση σε ένα διαμέρισμα (βεράντα). Οι υπόλοιπες δύο επιλογές χρησιμοποιούνται συχνότερα στα συστήματα ασφαλείας. Όσο για την αρχή της λειτουργίας, όλα δεν είναι δύσκολα - ο ανιχνευτής, όταν εντοπιστεί ένα αντικείμενο (ή αύξηση ήχου / θερμοκρασίας), στέλνει ένα σήμα, με αποτέλεσμα το ρελέ να κλείνει το κύκλωμα και το φως να ανάβει.\nΜε την ευκαιρία, ένας απλός ανιχνευτής μπορεί να γίνει με το χέρι, αν φυσικά έχετε τις παραμικρές ικανότητες με ένα συγκολλητικό σίδερο. Εάν ενδιαφέρεστε να δημιουργήσετε μια τέτοια χρήσιμη σπιτική συνταγή, συνιστούμε να παρακολουθήσετε το εκπαιδευτικό βίντεο που παρέχεται παρακάτω.\nΤρόποι σύνδεσης στο δίκτυο\nΤο δεύτερο, σημαντικό πράγμα που πρέπει να γνωρίζετε είναι η καλωδίωση του αισθητήρα κίνησης στο φωτισμό. Σήμερα, η συσκευή μπορεί να συνδεθεί απευθείας στο φωτιστικό, μέσω συμβατικού διακόπτη ή σε συνδυασμό με άλλο ανιχνευτή εγκατεστημένο σε άλλη θέση.\nΥπενθυμίστε όλες τις τέσσερις επιλογές για καλωδίωση στους τερματικούς σταθμούς:\nΜε την ευκαιρία, δεν είναι καθόλου απαραίτητο να σχεδιάσετε μια νέα γραμμή από το κουτί διακλάδωσης, δημιουργώντας πρόσθετες αυλακώσεις στον τοίχο. Η συσκευή για τον έλεγχο του φωτός μπορεί να συνδεθεί σε μια πρίζα συνδέοντας ένα ηλεκτρικό καλώδιο με ένα βύσμα ή "συνδέστε" απευθείας στο μέρος όπου ο πολυέλαιος είναι συνδεδεμένος στο ηλεκτρικό δίκτυο. Υπάρχουν επίσης μοντέρνα μοντέλα που λειτουργούν με μπαταρίες (ασύρματα).\nΌσο για το πρώτο διάγραμμα καλωδίωσης του αισθητήρα κίνησης, είναι το πιο απλό, αλλά ταυτόχρονα και λιγότερο βολικό για χρήση σε ένα σπίτι και ένα διαμέρισμα, δεδομένου ότι η λυχνία θα ανάψει μόνο όταν εμφανιστεί η ανίχνευση. Η δεύτερη επιλογή είναι πιο βολική, επειδή είναι δυνατό να αλλάξετε το κύκλωμα σε ένα συμβατικό διακόπτη κλειδιού. Σε αυτή την περίπτωση, το ρεύμα θα παρακάμψει τον ανιχνευτή, το οποίο θα κάνει το φωτισμό στο δωμάτιο σταθερό έως ότου ο διακόπτης ανοίξει το κύκλωμα χειροκίνητα.\nΈνα ηλεκτρικό κύκλωμα με μαγνητικό εκκινητή χρησιμοποιείται εάν αποφασίσετε να συνδέσετε ισχυρές πηγές φωτός στον ανιχνευτή, για παράδειγμα, μερικούς προβολείς. Το γεγονός είναι ότι ένα από τα χαρακτηριστικά του αισθητήρα είναι η ονομαστική ισχύς, η οποία συχνότερα κυμαίνεται από 500 έως 1000 watt. Εάν η συνολική ισχύς των πηγών φωτός είναι μεγαλύτερη από ότι στα χαρακτηριστικά, είναι απαραίτητο να προσθέσετε ένα μαγνητικό εκκινητή στο κύκλωμα.\nΤο τελευταίο σχέδιο σύνδεσης χρησιμοποιείται εάν είναι απαραίτητο να παρακολουθήσετε ένα ευρύχωρο δωμάτιο ή ένα διάδρομο περιελίξεων. Αυτό οφείλεται στο γεγονός ότι η μέγιστη εμβέλεια μιας συμβατικής συσκευής δεν υπερβαίνει τα 12 μέτρα (τα ακριβά μοντέρνα μοντέλα μπορούν να εντοπίσουν ένα αντικείμενο εντός 20 μέτρων). Αν θέλετε να παρακολουθήσετε μια μεγάλη περιοχή, για παράδειγμα, ο κήπος στο εξοχικό σπίτι, το οποίο θα τονίζεται από μια λάμπα του δρόμου, ένας ανιχνευτής δεν είναι αρκετό και η περιοχή είναι μόνο εν μέρει υπό έλεγχο. Η κατάσταση είναι η ίδια με το διάδρομο περιελίξεως στο οποίο αποφασίζετε να εγκαταστήσετε έναν αισθητήρα κίνησης για φωτισμό. Κάθε στροφή είναι ένα φράγμα πέρα από το οποίο ο έλεγχος δεν θα ασκηθεί. Αυτός είναι ο λόγος για τον οποίο, προκειμένου να γίνει η ενεργοποίηση και κατά συνέπεια η ενεργοποίηση του φωτός, είναι απαραίτητο να συνδεθούν οι ανιχνευτές σε διάφορα σημεία.\nΜε το διάγραμμα καλωδίωσης και την αρχή της συσκευής, καταλήξαμε. Παραμένει το τελευταίο και σημαντικότερο πράγμα - η παροχή τεχνολογίας για τη σύνδεση αισθητήρα κίνησης για φωτισμό.\nΈτσι, για να συνδέσετε τον αισθητήρα κίνησης στο δίκτυο 220 V με τα χέρια σας, πρέπει να εκτελέσετε τα παρακάτω βήματα:\nΑποφασίστε σχετικά με το διάγραμμα καλωδίωσης.\nΕπιλέξτε το καλύτερο μέρος για την εγκατάσταση του ανιχνευτή. Τις περισσότερες φορές, το σώμα είναι τοποθετημένο στη γωνία του δωματίου ή στην οροφή. Αν αποφασίσετε να πραγματοποιήσετε εγκατάσταση στο δρόμο, τότε είναι απαραίτητο να ενεργήσετε ανάλογα με τις περιστάσεις Ο βασικός παράγοντας είναι η γωνία θέασης του αισθητήρα. Πρέπει να επιλέξετε την πιο βέλτιστη θέση για στέγαση για να ελαχιστοποιήσετε όλες τις νεκρές ζώνες. Συνήθως για το σκοπό αυτό χρησιμοποιούν το φέρον τοίχο του κτιρίου ή το στήριγμα ενός λαμπτήρα δρόμου.\nΑπενεργοποιήστε τον ηλεκτρικό ρεύμα στον πίνακα εισόδου, επειδή Θα πρέπει να αντιμετωπίσετε τους εκτεθειμένους πυρήνες δικτύου.\nΣύμφωνα με το επιλεγμένο σχήμα, συνδέστε 3 καλώδια στους ακροδέκτες του σώματος του αισθητήρα (μπορούν να δουν στην παραπάνω φωτογραφία) και στο ίδιο το φωτιστικό. Παρατηρήστε τη χρωματική σήμανση των καλωδίων και στηρίξτε τις σημάνσεις πάνω από τις υποδοχές, ώστε να μην συγχέονται τα καλώδια. Αναμειγνύοντας τη φάση και το μηδέν, δεν βλάπτετε μόνο την ηλεκτρική καλωδίωση, αλλά μπορείτε να θέσετε τη ζωή σας σε κίνδυνο, οπότε προσέξτε.\nΡυθμίστε τα κουμπιά στο σώμα ώστε να βρίσκονται σε βέλτιστες θέσεις. Στο μπροστινό πάνελ του αισθητήρα κίνησης μπορείτε να δείτε έως και τέσσερις κύριες χειριστήρια: "LUX" - το επίπεδο φωτισμού στο οποίο λαμβάνει χώρα η απόκριση, "TIME" - ο χρόνος καθυστέρησης του φωτός μετά την ανίχνευση "SENS" - η ευαισθησία της συσκευής στην απόκριση, δεν βρέθηκε σε όλα τα μοντέλα) - ρύθμιση του επιπέδου θορύβου pi που θα κλείσει το κύκλωμα. Όλες αυτές οι προσαρμογές πρέπει να διαμορφώνονται ξεχωριστά. Για παράδειγμα, γιατί ο ανιχνευτής φωτισμού ανάβει το φως κατά τη διάρκεια της ημέρας ή έως και 420 s (μέγιστη ρύθμιση), εάν είναι εφικτή η ενεργοποίηση της σκανδάλης μόνο τη νύχτα για 10 δευτερόλεπτα αν πρόκειται για άτομο, όχι για γάτα ή άλλο μικρό αντικείμενο ). Για περισσότερες πληροφορίες σχετικά με τη ρύθμιση αισθητήρα κίνησης, είπαμε σε ξεχωριστό άρθρο.\nΕνεργοποιήστε την ηλεκτρική ενέργεια στον πίνακα και προχωρήστε σε δοκιμές, ίσως χρειαστεί να αλλάξετε τις ρυθμίσεις ή τη θέση του προϊόντος.\nΑυτές είναι όλες οι οδηγίες εγκατάστασης βήμα προς βήμα για τον ανιχνευτή! Ελπίζουμε ότι τώρα ξέρετε πώς να εγκαταστήσετε και να συνδέσετε έναν αισθητήρα κίνησης για φωτισμό με τα χέρια σας! Για να δείτε καθαρά όλη την ουσία του συμβάντος, παρέχουμε αυτήν την οδηγία βίντεο:\nΤέλος, θα ήθελα να δώσω μερικές συμβουλές για την εγκατάσταση και σύνδεση αισθητήρα κίνησης για φωτισμό. Πρώτον, είναι επιθυμητό να τοποθετήσετε το σώμα των προϊόντων μακριά από συσκευές που εκπέμπουν ηλεκτρομαγνητικά κύματα, επειδή Μπορούν να προκαλέσουν ένα ψευδώς θετικό. Δεύτερον, συχνά σκουπίστε τη σκόνη από το φακό, επειδή οποιαδήποτε μόλυνση θα αντικατοπτρίζεται αρνητικά στην αποτελεσματικότητα της απόκρισης του συστήματος. Λοιπόν και, τρίτον, εάν αποφασίσετε να συνδέσετε τον ανιχνευτή στο εξοχικό, τοποθετήστε τον μακριά από δέντρα και θάμνους, κάτι που θα είναι και παρεμβολές!


Ενίσχυση Άρη: Μέγερι σε πρώτο πλάνο, αναμονή για τον εξτρέμ... - PRESSARIS\nΕνίσχυση Άρη: Μέγερι σε πρώτο πλάνο, αναμονή για τον εξτρέμ…\nΜε την απόκτηση του Αλί Αντέμ, στον Άρη έχουν μπει στην τελική ευθεία της συμπλήρωσης του ρόστερ για την ερχόμενη αγωνιστική περίοδο.\nΟι “κιτρινόμαυροι” επιδιώκουν πλέον να ενισχυθούν στην άμυνα και συγκεκριμένα στη θέση του τερματοφύλακα και έπειτα στην επίθεση και στις θέσεις των εξτρέμ.\nΌσον αφορά την θέση του τερματοφύλακα, ο Μπάλας Μέγερι είναι εδώ και καιρό στην κορυφή της λίστας του Άρη. Στον Ούγγρο γκολκίπερ έχει κατατεθεί επίσημη πρόταση και απομένει η απάντησή του σε αυτή. Εάν δεχθεί τότε θα έρθει άμεσα Θεσσαλονίκη για να υπογράψει το νέο του συμβόλαιο, ειδάλλως ο Άρης θα ενεργοποιήσει κάποια άλλη από τις εναλλακτικές που έχει.\nΓια την ενίσχυση στις θέσεις των εξτρέμ, η περίπτωση του Μπρούνο από τον Ολυμπιακό θα προχωρήσει μόνο εάν μείνει οριστικά ελεύθερος από τους Πειραιώτες. Η αναβολή του τελικού του Κυπέλλου (λόγω κρούσματος κορωνοϊού) θα καθυστερήσει την υπόθεση του Βραζιλιάνου, ο οποίος θα είχε από αύριο συζητήσεις για το “διαζύγιο”. Κι αυτό γιατί οι δύο φιναλίστ, παίζουν με τα περσινά ρόστερ και οι επιλογές τους είναι λίγες.\nΤο σίγουρο είναι πως στον Άρη θα αποκτήσουν ποδοσφαιριστές για τις συγκεκριμένες θέσεις. Έχουν χρόνο στην διάθεσή τους, καθώς η μεταγραφική περίοδος ολοκληρώνεται φέτος την τελευταία μέρα του Σεπτέμβρη, ωστόσο θέλουν άμεσα να έχουν κλείσει το ρόστερ, πριν ξεκινήσει κι επίσημα η νέα σεζόν.\nΔυνατό τεστ εντός συνόρων απέναντι στην Λάρισα για τον Άρη (PRESSARIS LIVE, 19:00)\nΟι αθλητικές μεταδόσεις της ημέρας (30/08) – Eδώ θα δείτε Άρης-Λάρισα


Ιανουαρίου 2022 – Νάντια Γιαννακοπούλου\n«Το ΠΑΣΟΚ – Κίνημα Αλλαγής καταλύτης αναδιάταξης του πολιτικού σκηνικού»\nΗ “αίσθηση ρουτίνας” που δημιουργούσαν οι δημοσκοπήσεις επί δυόμισι χρόνια αποτελούν πια παρελθόν. Όπως παρελθόν αποτελεί και η συνήθης μέτρηση της αυξομοίωσης της μεγάλης διαφοράς μεταξύ Ν.Δ και ΣΥΡΙΖΑ, που τροφοδοτούσε μονότονα την ίδια πολιτική συζήτηση. Μαζί μ΄ αυτά τέλος μπαίνει και στη δημοσκοπική καχεξία του Κινήματος Αλλαγής που κινούνταν μεταξύ 6% και 7% και στην ακινησία ουσιαστικά των πολιτικών συσχετισμών. Πάνω πια από ένα μήνα από τον δεύτερο γύρο των εκλογών στο Κίνημα Αλλαγής και την εκλογή του Νίκου Ανδρουλάκη, όλα φαίνεται να έχουν εισέλθει σε μια νέα φάση. Οι τεκτονικές πλάκες του πολιτικού συστήματος φαίνεται να κινούνται και ως αποτέλεσμα να έρχεται η αναδιάταξη των πολιτικών συσχετισμών στο σύνολό τους με κύριο χαρακτηριστικό την μεγάλη ενίσχυση των δημοσκοπικών επιδόσεων του ΠΑΣΟΚ, Κινήματος Αλλαγής.\nΤο Κίνημα Αλλαγής δεν εμφανίζεται πια ως «ο φτωχός συγγενής» σε μεγάλη απόσταση από τα δύο κόμματα ενός καχεκτικού δικομματισμού που πολλοί ονόμαζαν “εναμισοκομματισμό”. Εμφανίζεται πια ως δύναμη καταλύτης των πολιτικών διεργασιών και αναδιατάξεων, συγκεντρώνοντας το ενδιαφέρον δημοσκόπων και αναλυτών. Λες και μετά τις 13 Δεκεμβρίου να απελευθερώθηκε μια κρυμμένη «ωστική ενέργεια» που πιεζόταν για καιρό. Οι τελευταίες δημοσκοπήσεις δείχνουν το Κίνημα Αλλαγής να ενισχύεται σημαντικά, υπερδιπλασιάζοντας τις δυνάμεις του και εισπράττοντας δυνάμεις, τόσο από την Ν.Δ όσο και από το ΣΥΡΙΖΑ.\nΦαίνεται περίεργο, αλλά δεν είναι. Πολλοί ισχυριζόμασταν ότι με ένα μήνυμα ανανέωσης, νέας πορείας, σαφών μηνυμάτων, μπορούμε να ανατρέψουμε τις παγιωμένες καταστάσεις που προϊδέαζαν για δύσκολες στιγμές, ενόψει διπλών εκλογών. Φαίνεται αυτό να επιτυγχάνεται ή καλύτερα φαίνεται ότι μπορούμε να τα καταφέρουμε, ότι μας δίνεται μια μεγάλη ευκαιρία. Η εξήγηση δεν απαιτεί ταλέντο πολιτικού αναλυτή. Η Κυβέρνηση, ιδιαίτερα μετά το Καλοκαίρι, έχει μπει σε ένα κύκλο φθοράς που οφείλεται στο πλήγμα που έχει δεχτεί η διαχειριστική δυνατότητά της τόσο για την αντιμετώπιση της πανδημίας ,όσο και της ενεργειακής και κατ΄ επέκταση οικονομικής κρίσης και των μεγάλων ανατιμήσεων. Το πρόσφατο φιάσκο με την παράλυση του Λεκανοπέδιου με την «ΕΛΠΙΔΑ» αυτό κατέδειξε. Ταυτόχρονα σημαντικές δυνάμεις που ψήφισαν Κ. Μητσοτάκη το 2019 για να απαλλαγούν από τον ΣΥΡΙΖΑ αμφισβητούν τον «μεταρρυθμισμό» του Κ. Μητσοτάκη. Αποτέλεσμα; Σημαντικές κεντρώες και μεταρρυθμιστικές δυνάμεις έχουν πια τις αμφιβολίες τους, αποστασιοποιούνται, αναζητούν λύση. Ταυτόχρονα η παροιμιώδης δυσκολία του ΣΥΡΙΖΑ να μετεξελιχθεί και να αρθρώσει ένα σοβαρό, εναλλακτικό λόγο και ο λαϊκισμός του που φτάνει σε αποκρουστικά σημεία, τον έχει καταδικάσει σε μια πορεία συνεχούς συρρίκνωσης των δυνάμεών του, που αναζητούν λύση. Αναφερόμαστε σε δυνάμεις κεντρώες και κεντροαριστερές, μεγάλο τμήμα των οποίων είναι πασοκογενείς.\nΔημιουργούνται εν ολίγοις δύο ποτάμια διαφορετικών προελεύσεων, αλλά κοινής αναζήτησης μιας σοβαρής πολιτικής εκπροσώπησης. Δημιουργείται ένας μεγάλος χώρος πολιτών που θέλει να βάλει τέλος στην ακινησία, να βάλει τέλος στο σχήμα: Κυβέρνηση μακράν πρώτη σε σχέση με τον ΣΥΡΙΖΑ ακόμα και όταν πορεύεται λαθεμένα, ΣΥΡΙΖΑ που δεν μπορεί να λειτουργήσει σαν Αξιωματική Αντιπολίτευση, πριμοδοτώντας έτσι την Ν.Δ και το Κίνημα Αλλαγής αδύναμο και άρα βολικό. Οι εκλογές του Δεκεμβρίου, η μαζική συμμετοχή 270.000 πολιτών και η πανηγυρική εκλογή του Νίκου Ανδρουλάκη φαίνεται να λειτούργησε σαν σπινθήρας ανατροπής και νέου πολιτικού σκηνικού, ενίσχυσης του Κινήματος Αλλαγής.\nΑυτό φαίνεται από όλες τις δημοσκοπήσεις. Δεν θριαμβολογούμε, δεν εφησυχάζουμε, έχουμε πλήρη συναίσθηση της ευθύνης μας και της μεγάλης ευκαιρίας που έχουμε για ένα άλμα. Γνωρίζουμε ότι χρειάζεται πολύ δουλειά, σοβαρός και πειστικός αντιπολιτευτικός λόγος που να καλύπτει το κενό αντιπολίτευσης που υπήρχε, προγραμματικές επεξεργασίες σύγχρονων προτάσεων, που να συνθέτουν ένα νέο αφήγημα για την Ελλάδα στην εποχή της ψηφιακής επανάστασης, της κλιματικής κρίσης, των μεγάλων γεωστρατηγικών αλλαγών και των παλιών και νέων ανισοτήτων. Αυτή είναι η πρόκληση. Να διαμορφώσουμε ένα σύγχρονο σοσιαλδημοκρατικό κόμμα που θα είναι η στέγη των δυνάμεων του Κέντρου και της Κεντροαριστεράς, της Μεταρρύθμισης και της Οικολογίας. Θα τα καταφέρουμε.\nΔημοσιεύθηκε την 30 Ιανουαρίου 2022 από nadiagiannakopoulouPosted in Χωρίς κατηγορίαΣχολιάστε\n«Στέλνετε λάθος μηνύματα εφησυχασμού, ενώ η πανδημία είναι ακόμα εδώ»\nΠαρέμβαση προς τον Υπουργό Υγείας κ. Πλεύρη για την κατάσταση της πανδημίας στη χώρα μας, έκανε στη συζήτηση για την πρόταση μομφής η Κοινοβουλευτική Εκπρόσωπος του Κινήματος Αλλαγής.\nΗ κα Γιαννακοπούλου, στην παρέμβαση της μεταξύ άλλων είπε:\n« Κύριε Υπουργέ, μπορεί να υπάρχει μια σχετική αποκλιμάκωση των κρουσμάτων, όμως όλες τις προηγούμενες ημέρες είχαμε πάνω από 100 θανάτους κάθε ημέρα.\nΤο μόνο βέβαιο είναι ότι δεν είμαστε στο τελευταίο μίλι, όπως έλεγε πριν από ένα χρόνο ο Πρωθυπουργός, στην αντιμετώπιση της πανδημίας.\nΕίμαστε τρίτοι στην Ευρωπαϊκή Ένωση και έβδομοι στον κόσμο σε θανάτους ανά εκατομμύριο ξεπερνώντας την Γαλλία και την Ισπανία, και πλησιάζουμε την Μεγάλη Βρετανία. Θέλω να σας θέσω ένα καλόπιστο ερώτημα. Γιατί συμβαίνει αυτό;\nΕμείς δεν κάνουμε αντιπολίτευση επάνω στις ανθρώπινες απώλειες, όμως θέλουμε να μας δώσετε μια εξήγηση. Σίγουρα έχει να κάνει με τον εμβολιασμό που καθυστέρησε.\nΣας ακούσαμε να επαίρεστε για τα αποτελέσματα του υποχρεωτικού εμβολιασμού στους άνω των 60 ετών. Να σας υπενθυμίσω όμως ότι το μόνο κόμμα που είχε ξεκάθαρη τοποθέτηση και ζητούσε υποχρεωτικότητα στους εμβολιασμούς, πολύ πριν τον Ιούλιο που την φέρατε για τους υγειονομικούς, είμαστε εμείς. Κι εμείς δεν μιλάμε για προαιρετική υποχρεωτικότητα όπως ο ΣΥΡΙΖΑ. Εμείς ζητήσαμε εδώ και καιρό την επέκταση της σε περισσότερες επαγγελματικές κατηγορίες που έρχονται σε άμεση επαφή με το κοινό, αλλά φοβάστε το πολιτικό κόστος προφανώς και δεν το κάνετε.\nΌμως για τους θανάτους φταίει μόνο ο εμβολιασμός κ. Υπουργέ; Δεν έχει να κάνει με τις ελλείψεις σε προσωπικό και υλικοτεχνικό εξοπλισμό; Δεν έχει να κάνει με το ότι λειτουργούν με επικουρικό προσωπικό που πολλές φορές δεν έχει την απαραίτητη εμπειρία και εξειδίκευση; Δεν έχει να κάνει με το burn – out του προσωπικού που βρίσκεται στα όρια του;\nΕίπατε ότι έχετε φτιάξει 1200 κλίνες ΜΕΘ, από τις 556 που παραλάβατε. Είναι όμως κλίνες ΜΕΘ που φτιάχτηκαν “στο πόδι”, χωρίς την απαραίτητη στελέχωση. Και μέσα σ’ αυτές υπολογίζετε και τις κλίνες του ιδιωτικού τομέα και τον στρατιωτικών νοσοκομείων, οι οποίες όμως δεν έχουν νοσηλεύσει κανέναν ασθενή Covid.\nΑναρωτιέμαι επίσης για ποιο λόγο να στέλνετε μήνυμα εφησυχασμού, μέσα σ’ ένα κλίμα αυξανόμενων θυμάτων του κορονοϊού. Ο Πρόεδρος, Νίκος Ανδρουλάκης, και όλοι εμείς στο Κίνημα Αλλαγής επισημάναμε, ότι η πανδημία είναι ακόμη εδώ, ότι δεν πρέπει να εφησυχάζουμε, δεν πρέπει να στέλνουμε το λάθος μηνύματα.\nΔυστυχώς όμως συνεχίζετε να στέλνετε λάθος μηνύματα, χαλάρωσης και εφησυχασμού. Δεν καταλαβαίνετε ότι έτσι υπονομεύετε τους εμβολιασμούς; Υπονομεύετε την τήρηση των μέτρων;\nΤέλος, ήθελα να ρωτήσω πόσο ευχαριστημένοι είστε από την εμπλοκή του ιδιωτικού τομέα στην αντιμετώπιση της πανδημίας για την οποία επαίρεστε; Ποια είναι τα αποτελέσματά από την συμμετοχή του;\nΓιατί αυτό που εμείς βλέπουμε είναι ότι είναι αναποτελεσματική και επιλεκτική και δεν επιτελούν το ρόλο τους όπως τα Δημόσια Νοσοκομεία.»\nΠαρέμβαση προς την Υπουργό Παιδείας\nΤο Υπουργείο Παιδείας διολισθαίνει σε λάθη προχειρότητες και αναχρονισμούς και όλα αυτά εις βάρος των παιδιών μας.\nΤο τελευταίο χτύπημα ήταν το πρόγραμμα προγεννητικής αγωγής για μαθητές Γυμνασίου που προβάλει σκοταδιστικές θεωρίες και έστω και με καθυστέρηση και κάτω από την πίεση των αντανακλαστικών της κοινωνίας, η Υπουργός αναγκάστηκε να αναδιπλωθεί και να το αποσύρει.\nΠως σε μια περίοδο που μας απασχολούν έντονα φαινόμενα έμφυλης βίας, γυναικοκτονιών, βιασμών, συμβιβάζεται όλο αυτό; Πως πήρε έγκριση;\nΔημοσιεύθηκε την 29 Ιανουαρίου 2022 από nadiagiannakopoulouPosted in Χωρίς κατηγορίαΣχολιάστε\nΒλέπουμε Κυβέρνηση και Αξιωματική Αντιπολίτευση να διαγκωνίζονται για το ποιος είναι ο χειρότερος διαχειριστής των κρίσεων. Εμείς ως Κίνημα Αλλαγής απευθύναμε σαφή ερωτήματα προς τον Υπουργό Κλιματικής Κρίσης και Πολιτικής Προστασίας, που έμειναν αναπάντητα.\n«Ας το πάρουν πλέον απόφαση οι μέχρι χθες πρωταγωνιστές ενός κακέκτυπου δικομματισμού: Τίποτα δεν είναι πια όπως χθες»\nΟμιλία ως Κοιν. Εκπρόσωπος του Κινήματος Αλλαγής στην συζήτηση για την πρόταση μομφής.\nΣυζητάμε σήμερα την πρόταση μομφής κατά της Κυβέρνησης που κατέθεσε ο ΣΥΡΙΖΑ.\nΑς είμαστε από την αρχή σαφείς και ξεκάθαροι:\nΠΡΩΤΟN: Θα υπερψηφίσουμε την πρόταση μομφής γιατί η Κυβέρνηση έχει δείξει μεγάλη ως πλήρη αδυναμία να διαχειριστεί σημαντικές κρίσεις που έχουμε αντιμετωπίσει ως χώρα. Μιλάω για το απόλυτο φιάσκο στη διαχείριση του πρόσφατου κύματος κακοκαιρίας, αλλά και τα μεγάλα προβλήματα στη διαχείριση της πανδημίας, του κύματος ακρίβειας που πλήττει τον κάθε Έλληνα, αλλά και σε άλλες δυσκολίες.\nΔΕΥΤΕΡΟΝ: Θεωρούμε ότι η πρωτοβουλία αυτή του ΣΥΡΙΖΑ -που μέχρι πριν λίγο καιρό παρ’ ότι έκρινε την Κυβέρνηση καταστροφική δεν ζητούσε εκλογές λόγω Covid, αλλά τώρα με διπλάσιες απώλειες, άλλαξε γνώμη – έχει τη σφραγίδα των εσωκομματικών προβλημάτων που αντιμετωπίζει και της πτώσης των δημοσκοπικών ποσοστών του, που οδηγούν τον κ. Α. Τσίπρα σε αποσπασματικές κινήσεις και σε αναζήτηση σωσίβιου που στην ουσία αποτελεί προσφορά σωσίβιου στην Ν.Δ.\nΜα ακριβώς γιατί η καταψήφιση της πρότασης μομφής – όπως είναι αναμενόμενο να γίνει την Κυριακή – δίνει παράταση ζωής στην Κυβέρνηση, αν θεωρήσουμε ότι αυτή κλυδωνιζόταν.\nΑπό εδώ και πέρα γίνεται καθαρά αντιληπτό τόσο στη ΝΔ, όσο και στο ΣΥΡΙΖΑ, ότι οι δυνάμεις τους συρρικνώνονται και το ΠΑΣΟΚ θα ανεβαίνει καθημερινά.\nΑς περάσουμε όμως σε κάποιες βασικές επισημάνσεις για το τι συμβαίνει στη χώρα όλη την τελευταία περίοδο και ας δούμε τι συνέβη με την αντιμετώπιση της πρόσφατης κακοκαιρίας.\nΔυστυχώς για άλλη μια φορά η διαχείριση αυτού του, ισχυρού όντως, κύματος κακοκαιρίας, αποτέλεσε μια ακόμα παταγώδη αποτυχία της Κυβέρνησης.\nΔεν μας ικανοποιεί καθόλου αυτή η εικόνα, ούτε θεωρούμε την απίστευτη ταλαιπωρία για χιλιάδες πολίτες στην καρδιά του κράτους και όλης της χώρας ευκαιρία εύκολης αντιπολίτευσης.\nΩστόσο μετά τη «Μήδεια» πέρυσι, μετά τις καλοκαιρινές πυρκαγιές, μετά την θέσπιση του δικού σας νόμου για την Πολιτική Προστασία, μετά την ίδρυση του αρμόδιου Υπουργείου αλλά και τις εξαγγελίες του περασμένου Σεπτεμβρίου, θεωρήσαμε ότι πράγματι θα έχουν βγει κάποια χρήσιμα συμπεράσματα και απαραίτητα διδάγματα, ότι θα έχουν διορθωθεί δομές και ελλείψεις και ότι θα υπάρχουν αυξημένα αντανακλαστικά. Αντιθέτως, δυστυχώς είδαμε μια πλήρη επιχειρησιακή αποτυχία, ευτελισμό της ανθρώπινης αξιοπρέπειας και προστασίας της, έλλειψη στοιχειώδους συντονισμού και την Πρωτεύουσα μιας χώρας της Ε.Ε. να παραλύει από μια ισχυρή χιονόπτωση για την οποία είχε προειδοποιήσει η ΕΜΥ εδώ και μέρες.\nΚύριες και κύριοι συνάδελφοι, δεν είναι μόνο οι εικόνες στην Αττική Οδό και οι ευθύνες της εταιρείας διαχείρισης, αλλά και οι ευθύνες του Κράτους σε κεντρικές οδούς όπως η Κατεχάκη, η Μεσογείων, η Μαραθώνος, η Κηφισίας και σε πολλούς άλλους δρόμους που οι πολίτες υπέστησαν ανείπωτη ταλαιπωρία. Τα αντανακλαστικά αντίδρασης του Κράτους ήταν ανύπαρκτα ή καθυστερημένα. Υπήρχε η αίσθηση ότι δεν υπάρχει Κέντρο που συντονίζει Κρατικές Υπηρεσίες, Υπουργεία, Φορείς και βέβαια Περιφερειακή και Τοπική Αυτοδιοίκηση. Δυστυχώς όχι μόνο δεν φάνηκε “Επιτελικό Κράτος”, δεν φάνηκε καν “Κράτος”.\nΜπροστά σ’ αυτή την πρωτοφανή αμηχανία και ανυπαρξία της κρατικής μηχανής και υπό το βάρος της λαϊκής οργής, ο Πρωθυπουργός ζήτησε, για μια ακόμη φορά, συγγνώμη και μίλησε για λάθη. Ποια λάθη όμως ακριβώς εννοούσε και ποιες ευθύνες αποδόθηκαν ή θα αποδοθούν και σε ποιους; Τίποτα το συγκεκριμένο. Αντίθετα μάθαμε ότι δεν υπήρχε καν το στοιχειώδες, το αυτονόητο εν έτι 2022, δηλαδή το «να είναι όλοι οι υπεύθυνοι στο ίδιο δωμάτιο»! Δηλαδή στην Ελλάδα του σήμερα δεν υπάρχει ακόμη ένα κέντρο επιχειρήσεων του επιτελικού κράτους; Πόσο χρόνο άραγε χρειάζεται για να λυθεί το αυτονόητο; Έχουμε μπει στη φάση της κλιματικής κρίσης και όλοι πια γνωρίζουμε ότι θα έχουμε ολοένα και πιο συχνά ακραία καιρικά φαινόμενα. Δεν μπορούμε να πορευόμαστε με δομές περασμένων δεκαετιών, με απουσία συντονισμού, χωρίς ανάληψη ευθύνης από κανέναν και χωρίς άμεση διασύνδεση της επιστημονικής κοινότητας με τα επιχειρησιακά κέντρα, αλλά να λέμε μόνο πριν την καταιγίδα ότι είμαστε έτοιμοι!\nΑποτελεί λαϊκή απαίτηση να συγκεκριμενοποιηθούν όλα τα λάθη και οι παραλήψεις που η ίδια η Κυβέρνηση παραδέχεται ότι έγιναν. Να αποδοθούν συγκεκριμένες ευθύνες. Άλλωστε και ο κ. Μητσοτάκης ως αρχηγός της Αξιωματικής Αντιπολίτευσης αυτό απαιτούσε σ’ ανάλογες περιπτώσεις ζητούσε παραιτήσεις. Φαίνεται το ξέχασε τώρα ως Κυβέρνηση.\nΒρισκόμαστε μπροστά σε μία πολύ δύσκολη κατάσταση για την χώρα και την κοινωνία. Παράλληλα με την πανδημία του κορωνοϊού, που δείχνει να μπαίνει σε μια φάση σχετικής ύφεσης όσον αφορά στα κρούσματα, όχι όμως όσον αφορά στους θανάτους και για την οποία έχουμε συζητήσει κατ΄ επανάληψη, ανεβαίνει το “τσουνάμι” των ανατιμήσεων που πιέζει αφόρητα το λαϊκό εισόδημα. Το πρόβλημα παίρνει μεγάλες πια διαστάσεις και δεν μπορούμε να δεχτούμε μια ωραιοποίηση της κατάστασης, όπως συνηθίζει να κάνει η Κυβέρνηση.\nΈχουμε χρέος να δούμε το πρόβλημα κατάματα και πριν απ΄ όλα οφείλει να το δει η Κυβέρνηση.\nΥπάρχει πια μια διαρκής ανησυχία στο σύνολο των νοικοκυριών, του καταναλωτικού κοινού αλλά και του εμπορικού κόσμου. “Τι θα γίνει με την ακρίβεια και που θα φτάσουν οι τιμές”!\nΑγωνιά ο πολίτης βλέποντας το “τσουνάμι” των ανατιμήσεων σε βασικά προϊόντα και αγαθά και την εκτόξευση των τιμών ενέργειας. Η αγοραστική δύναμη του μέσου Έλληνα διαρκώς μειώνεται, και το κόστος διαβίωσης αντιθέτως συνεχώς να αυξάνεται. Τα μέσα και χαμηλά εισοδήματα πλήττονται περισσότερο από το φαινόμενο αυτό, οδηγώντας σε περαιτέρω φτωχοποίηση των λιγότερο τυχερών της κοινωνίας.\nΣτην συζήτηση για τον Προϋπολογισμό, σημειώναμε ότι ο προϋπολογισμός του 2022 πλήττει ευθέως τους οικονομικά αδύναμους. Μεταξύ αυτών και τις επιχειρήσεις που έμειναν κλειστές ή υπολειτουργούσαν. Τους εκατοντάδες χιλιάδες εργαζόμενους που ζούσαν για μήνες με 534 ευρώ. Τους αγρότες και κτηνοτρόφους που βιώνουν τις αυξήσεις στα εφόδια, στα καύσιμα, στο κόστος παραγωγής. Τους 350.000 μακροχρόνια άνεργους που έμειναν εκτός κυβερνητικών ενισχύσεων μέσα στην κρίση. Τους δεκάδες χιλιάδες συνταξιούχους που περιμένουν για μήνες ή ακόμα και χρόνια να πάρουν τις συντάξεις τους.\nΜαζί μ’ αυτά, ο πληθωρισμός είναι βέβαιο ότι θα εντείνει αυτή τη δυσαναλογία. Θα επιβαρυνθούν ακόμα περισσότερο τα νοικοκυριά, οι οικονομικά ασθενέστεροι, οι άνεργοι, οι μικροεπαγγελματίες κλπ.\nΈνα μήνα μετά δυστυχώς επιβεβαιώνονται αυτές οι εκτιμήσεις μας και μάλιστα δημιουργείται ένα ακόμα πιο δύσκολο τοπίο.\nΞέρετε, άκουγα τις προάλλες τον κ. Γεωργιάδη να σημειώνει τα στοιχεία της ΕΛΣΤΑΤ σύμφωνα με τα οποία ο πληθωρισμός στην Ευρώπη συνολικά για το 2021 ήταν 3%, όταν για την Ελλάδα ήταν 1,1%. Σωστά, αλλά δεν είναι στιγμή να παίζουμε με τα ποσοστά για επικοινωνιακούς λόγους. Γιατί τον Δεκέμβριο σύμφωνα με τα ίδια στοιχεία σημειώθηκε ένα άλμα στον πληθωρισμό και η Ελλάδα είχε φτάσει στο 5,1%, όταν για την Ε.Ε ήταν 5%. Συγκλίναμε δηλαδή με γοργούς ρυθμούς και συγκλίναμε αρνητικά. Και βέβαια αυτή η πορεία συνεχίζεται και στο χρονικό διάστημα που μεσολάβησε, ενώ οι προοπτικές δεν είναι ευοίωνες. Το ξέρουμε όλοι, το ξέρετε καλά και εσείς. Από έρευνα του Ινστιτούτου Εργασίας, της Γ.Σ.Ε.Ε ότι για τους αμειβόμενους με τον κατώτατο μισθό οι απώλειες στα εισοδήματα τους από την καλπάζουσα ακρίβεια φθάνουν στο 10,4%, ενώ γι’ αυτούς που είναι με μερικής απασχόλησης στο 13.7%.\nΑυτό ακριβώς είναι το πρόβλημα. Στην επόμενη περίοδο αναμένεται επιδείνωση της ενεργειακής κρίσης και αυτό μπορεί να είναι παγκόσμιο φαινόμενο, αλλά η Ελλάδα θα πληγεί περισσότερο από αυτή, αφού είμαστε μια πλήρως εξαρτημένη χώρα από εισαγωγές ενέργειας. Τα τιμολόγια ενέργειας αναμένεται να εκτοξευτούν στο επόμενο διάστημα, η τιμή της μεγαβατώρας του φυσικού αερίου έχει απογειωθεί από τα 15 ευρώ στα 180 ευρώ. Οι τιμές των καταναλωτικών αγαθών σημειώνουν σοβαρές αυξήσεις, ενώ καθημερινά σημειώνονται φαινόμενα αισχροκέρδειας.\nΑπέναντι σ΄ αυτή την κατάσταση, το ζητούμενο δεν είναι μόνο να μιλάμε για το τι έκανε η Κυβέρνηση. Αλλά για το τι δεν έκανε. Το θέμα δεν είναι να συζητάμε αν το φαινόμενο είναι παγκόσμιο και πανευρωπαϊκό, που ναι είναι. Το ζητούμενο είναι τι μέτρα χρειάζονται εδώ και τώρα στη χώρα μας. Πολύ περισσότερο που το κατά κεφαλήν εισόδημα των Ελλήνων βρίσκεται κάτω από το 60% των πολιτών της Ευρωζώνης, την ίδια ώρα ο Έλληνας πολίτης καλείται να πληρώσει την υψηλότερη μέση ετήσια τιμή ρεύματος σε ευρωπαϊκό επίπεδο. Γιατί η αλήθεια είναι ότι ενώ έχουμε τιμές και κόστος ζωής Λουξεμβούργου, οι μισθοί παραμένουν στη ζώνη των Βαλκανίων. Πολύ περισσότερο όταν συζητάμε για μια χώρα που λόγω της μνημονιακής κρίσης και στη συνέχεια της πανδημίας, οι μισθοί ουσιαστικά δεν αυξήθηκαν για πάνω από δέκα χρόνια. Μιλάμε στη χώρα του βασικού μισθού των 665 ευρώ και όχι στη Γαλλία όπου ο μέσος μισθός είναι 1.555 ευρώ…\nΧρειάζονται λοιπόν μέτρα εδώ και τώρα και ως Κίνημα Αλλαγής προτείνουμε μια δέσμη μέτρων χωρίς αναβολή. Καταθέτουμε αυτές τις προτάσεις με πλήρη ευθύνη απέναντι στην δημοσιονομική κατάσταση και ταυτόχρονα απέναντι στην απόγνωση που αισθάνεται το μέσο ελληνικό νοικοκυριό. Αναφέρω ενδεικτικά:\n– Μείωση του Φ.Π.Α. σε βασικά είδη διατροφής\n– Μείωση του Ειδικού Φόρου Κατανάλωσης στα καύσιμα\n– Γενναία αύξηση του κατώτατου μισθού άμεσα και όχι μετά από τέσσερις μήνες, τον Μάιο, όπως εξήγγειλε ο Πρωθυπουργός. Γιατί μέχρι να δοθεί η αύξηση αυτή, θα έχει εξανεμιστεί από τις αυξήσεις και την ακρίβεια του επόμενου τριμήνου\n– Εντατικοί έλεγχοι στην αγορά για να αντιμετωπιστούν τα φαινόμενα αισχροκέρδειας\n– Αύξηση από 72 σε 120 των δόσεων αποπληρωμής χρεών των Επιχειρήσεων όπως ζητούν τα Επιμελητήρια\nΑφουγκραστείτε την κοινωνία και τις ανάγκες της, προσαρμοστείτε στις εξελίξεις και υιοθετήστε τις ρεαλιστικές και εφαρμόσιμες προτάσεις μας.\nΣε εξέλιξη όμως είναι και η πανδημία. Συμπληρώνουμε πια δύο ολόκληρα χρόνια. Μπορεί να διαφαίνεται μια αποκλιμάκωση των κρουσμάτων, αλλά θρηνούμε δυστυχώς 100-110 συμπολίτες μας κάθε μέρα.\nΕίναι φανερό ότι υπήρξαν καθυστερήσεις, λάθη, ολιγωρίες.\nΗ Κυβέρνηση κώφευε σε συνεχείς προτάσεις του ΚΙΝΑΛ. Έπαιρνε συνήθως μέτρα με καθυστέρηση ενός – δύο μηνών απ’ όταν εντόπιζαν τα προβλήματα οι επιστήμονες.\nΔεν τολμούσε υπό το καθεστώς φόβου για το πολιτικό κόστος να πάρει μέτρα για την επέκταση υποχρεωτικού εμβολιασμού σε κρίσιμες επαγγελματικές κατηγορίες, που έρχονται σε επαφή με πολλούς πολίτες. Το ΚΙΝΑΛ ψήφισε την υποχρεωτικότητα των νοσοκομειακών ή των άνω των 60 ετών και είχε την τόλμη να προτείνει επέκταση.\nΗ Κυβέρνηση δεν πήρε τα απαραίτητα μέτρα στήριξης του ΕΣΥ, το οποίο σε μεγάλο βαθμό ανταποκρίθηκε, όσο ανταποκρίθηκε λόγω των ηρωικών προσπαθειών των νοσοκομειακών μας που έχουν πλέον εξουθενωθεί, το φαινόμενο του “burn out” είναι πλέον γενικευμένο. Η Κυβέρνηση φαινόταν ότι ακολουθούσε καθυστερημένα πρωτοβουλίες άλλων χωρών της Ε.Ε, χωρίς να λαμβάνει υπόψη ότι οι περισσότερες χώρες της Ε.Ε έχουν μεγαλύτερα ποσοστά εμβολιασμού και άλλο επίπεδο λειτουργίας του Συστήματος Υγείας μακράν καλύτερο από το δικό μας.\nΚύριες και κύριοι συνάδελφοι, ας μην γελιόμαστε και χαλαρώνουμε.\nΗ πανδημία είναι ακόμα εδώ.\nΔεν πρέπει να εφησυχάζουμε ούτε στιγμή, ούτε να εκπέμπεται ένα μήνυμα ότι τελειώνουμε.\nΑυτές είναι κάποιες από τις πλευρές των προβλημάτων που αντιμετωπίζει η ελληνική κοινωνία και η Κυβέρνηση φαίνεται να τα διαχειρίζεται αναποτελεσματικά, να περνάει δυστυχώς κάτω από των πήχη.\nΓι’ αυτό όπως ανέφερα από την αρχή, θα ψηφίσουμε την πρόταση μομφής. Είναι μια πολιτική στάση αρχών συμβατή με την συνολική μας άποψη για την κυβερνητική πολιτική. Ό,τι και να πουν κάποιοι, εμάς δεν μας αφορά ούτε η ωραιοποίηση των πάντων από την Κυβέρνηση που δείχνει να αισθάνεται ότι τα κάνει όλα τέλεια, ούτε ο ισοπεδωτικός, λαϊκίστικος λόγος του ΣΥΡΙΖΑ.\nΕμάς μας αφορά ένα και μόνο: Να εκφράσουμε την αγωνία των Ελλήνων πολιτών για την πορεία της χώρας, με αυστηρή κριτική και κατάθεση εποικοδομητικών προτάσεων.\nΑυτό κάνουμε και αυτό θα κάνουμε ανυποχώρητα.\nΔημοσιεύθηκε την 28 Ιανουαρίου 2022 από nadiagiannakopoulouPosted in Χωρίς κατηγορίαΣχολιάστε\n«Βιασμός: Ένα απόστημα που πρέπει επιτέλους να τελειώνουμε μαζί του.»\nΆρθρο στο ενημερωτικό site Daily Post.gr στις 25.01.2022\nΗ υπόθεση του βιασμού της Γεωργίας στη Θεσσαλονίκη, αναδεικνύει πτυχές οι οποίες δημιουργούν οργή στην κοινωνία. Δημιουργούν οργή, γιατί βλέπουμε και ακούμε για κυκλώματα μαστροπείας, για πιθανή διακίνηση ναρκωτικών, για χρήση ουσιών και βεβαίως για τον ομαδικό βιασμό, και όλα αυτά συνθέτουν μια πραγματικά αρρωστημένη εικόνα. Η υπόθεση της Γεωργία, που βίασαν προμελετημένα και καλά οργανωμένα, με ντίλερ, πασαδόρους, γύπες και ανθρωπόμορφα κτήνη έτοιμα να ορμήσουν, είναι μια ιστορία που μάς αφορά όλους. Γονείς και μη, πλούσιους και φτωχούς, υποψιασμένους κι ανυποψίαστους.\nΑυτό που απαιτεί η ελληνική κοινωνία είναι η ανεξάρτητη ελληνική Δικαιοσύνη να κάνει την δουλειά της, να φτάσει το μαχαίρι στο κόκκαλο. Είναι δε πολύ σημαντικό ότι ο ίδιος ο Εισαγγελέας του Αρείου Πάγου, ο κ. Πλιώτας, έδωσε παραγγελία στον Προϊστάμενο της Εισαγγελίας Εφετών Θεσσαλονίκης, να εποπτεύσει σε όλο το προανακριτικό έργο. Αυτό δείχνει την ευαισθησία της ελληνικής Δικαιοσύνης και τα άμεσα αντανακλαστικά της για ένα αποτρόπαιο και ειδεχθές έγκλημα που έχει ταρακουνήσει τα αντανακλαστικά της ίδιας της κοινωνίας πρωτίστως.\nΟι ένοχοι πρέπει να τιμωρηθούν παραδειγματικά. Υπάρχουν πλέον τα νομικά εργαλεία για να γίνει αυτό. Με την Παράγραφο 3 του Άρθρο 336 του νέου Ποινικού Κώδικα και την αυστηροποίηση των ποινών που αυτός έχει επιφέρει, εξισώνεται πλέον ο ομαδικός βιασμός, με τον θανατηφόρο βιασμό και τον βιασμό ανηλίκου, όπου η ποινή που επισύρει η πράξη είναι η ισόβια κάθειρξη. Αντίθετα με τον προηγούμενο Ποινικό Κώδικα, όπου υπήρχε η διαζευκτική δυνατότητα να υπάρχει πρόσκαιρη κάθειρξη από 10 έτη. Επίσης, αν κατά την αποδεικτική διαδικασία φανεί η εμπλοκή και τρίτων, για τους οποίους στοιχειοθετείται το αδίκημα της μαστροπείας ενηλίκων, όπως προβλέπεται εκ νέου από τον Ποινικό Κώδικα καθώς, προφανώς από αβλεψία και αστοχία θέλω να πιστεύω, είχε καταργηθεί από τον προηγούμενο Ποινικό Κώδικα, οι υπαίτιοι θα τιμωρηθούν επίσης με βαριές ποινές.\nΑυτή η αυστηροποίηση των ποινών είναι ιδιαίτερα σημαντική. Όλοι μιλάμε για το πόσο σπουδαίο είναι το γεγονός ότι η Γεωργία βρήκε το θάρρος, έκανε την καταγγελία και είναι αποφασισμένη να το πάει ως το τέλος. Όμως χρειάζεται στον αγώνα που δίνει αυτή η γενναία γυναίκα, αλλά και όλες όσες βρίσκονται σε αντίστοιχη θέση, να ξέρει ότι μπορεί να βρει δικαίωση, ότι ο Νόμος είναι δίπλα στον ευάλωτο, όχι δίπλα στον “δυνατό” και στον θύτη. Και δυστυχώς υπήρχε αυτή η αίσθηση πολλές φορές στο παρελθόν.\nΕίναι σημαντική για την προσδοκία δικαίωσης και αυτό με την σειρά του είναι καθοριστικό για να δυναμώσει η τάση που είδαμε στο προηγούμενο διάστημα να ανοίξουν στόματα. Αποτελεί μια κατάκτηση από την περίοδο της πρώτης καραντίνας και μετά και τίποτα δεν πρέπει να λειτουργήσει αποθαρρυντικά. Κάθε πράξη έμφυλης βίας, βιασμού κλπ. κλπ. πρέπει να καταγγέλλεται και να τιμωρείται. Μόνο τότε θα μπει ισχυρό ανάχωμα στις αρρωστημένες συμπεριφορές και στην αίσθηση ότι κάθε ένας μπορεί να ασκεί οποιασδήποτε μορφής βία κατά γυναικών, γιατί “είναι δυνατός”, “γιατί είναι πολύ άνδρας” ή γιατί “το δικαιούται”.\nΑυτή η αρρωστημένη αντίληψη κάποιων πρέπει να εκλείψει. Παράλληλα, είναι αναγκαίο να αναληφθεί σειρά μέτρων που την αναγκαιότητά τους την βλέπουμε αυτό το διάστημα. Αναφέρω ενδεικτικά: Να αναγνωριστεί νομικά η γυναικοκτονία ως αδίκημα, με τροποποίηση του Ποινικού Κώδικα. Να πάψει να είναι υποχρεωτική η συνεπιμέλεια των τέκνων, για να διαφυλάξουμε τα παιδιά από τον κακοποιητικό γονέα. Να επαναφέρει η κυβέρνηση το Σώμα Επιθεωρητών Εργασίας ΣΕΠΕ για τα θέματα της σεξουαλικής παρενόχλησης γυναικών στο χώρο εργασίας. Να εξασφαλιστεί η δια νόμου δίωξη ανδρών που ασκούν διαδικτυακή βία και σεξουαλική κακοποίηση γυναικών, κοριτσιών και παιδιών, μέσω εικόνας. Το αδίκημα να θεωρείται ότι παραβιάζει τη γενετήσια ελευθερία τους και όχι τα προσωπικά τους δεδομένα. Να δημιουργηθούν με πόρους του Ταμείου Ανάκαμψης, δομές προστασίας, υποστήριξης και φιλοξενίας κακοποιημένων γυναικών, σε όλους τους Δήμους της Χώρας, προς διευκόλυνση της πρόσβασης σε αυτούς κακοποιημένων γυναικών και οικογενειών. Οι πόροι του Ταμείου Ανάκαμψης πρέπει να συνεισφέρουν και στην άρση των ανισοτήτων των Φύλων. Να στελεχωθούν οι Ιατροδικαστικές Υπηρεσίες, ώστε να μπορούν να ανταποκριθούν στον ρόλο τους όλες τις ημέρες και όχι μόνο τις εργάσιμες, και να μην παρατηρούμε φαινόμενα όπως στην περίπτωση της Γεωργίας να περιμένει τρεις μέρες χωρίς να μπορεί να κάνει μπάνιο για να εξεταστεί.\nΥπάρχει ένα κοινωνικό απόστημα, μια αρρωστημένη αντίληψη “ανδρών” που πρέπει επιτέλους να τελειώνουμε μαζί της. Για αυτό, πρέπει να υπάρξει ευαισθητοποίηση, ν’ ανοίξουν τα στόματα, να κάνει η Δικαιοσύνη, που εμπιστευόμαστε απόλυτα, την δουλειά της, να φτάσει το μαχαίρι στο κόκαλο και όποιος και αν είναι υπεύθυνος να τιμωρηθεί. Καμία γυναίκα να μην αισθάνεται μόνη της. Καμία γυναίκα μόνη πια.\nΔημοσιεύθηκε την 25 Ιανουαρίου 2022 από nadiagiannakopoulouPosted in Χωρίς κατηγορίαΣχολιάστε\nΗ κρίση συνεχίζεται και η ευθύνη όλων αυτή την ώρα είναι να λυθούν άμεσα τα προβλήματα που έχουν δημιουργηθεί στην Αττική και σε άλλες περιοχές της χώρας. Ωστόσο, εκκρεμεί μια ανοιχτή συζήτηση για τις ευθύνες που πρέπει να αποδοθούν και οδήγησαν σ΄ αυτήν την απαράδεκτη κατάσταση, χωρίς συγκαλύψεις και μισόλογα. Ας μην γελιούνται κάποιοι. Ο λαός έχει καταλήξει στα συμπεράσματα του: Αυτή η Κυβέρνηση έδειξε για άλλη μια φορά ότι είναι αδύναμη, αμήχανη και αναποτελεσματική, έδειξε ότι μόνιμα είναι κατώτερη όχι μόνο των προσδοκιών, αλλά και των αναγκών και των απαιτήσεων των καιρών.\nΔημοσιεύθηκε την 25 Ιανουαρίου 2022 25 Ιανουαρίου 2022 από nadiagiannakopoulouPosted in Χωρίς κατηγορίαΣχολιάστε\n«Οι δημοσκοπήσεις δείχνουν την ευκαιρία που έχουμε να καταστήσουμε το Κίνημα Αλλαγής τον μεγάλο προοδευτικό πόλο στη χώρα.»\nΣτην εκπομπή του ΣΚΑΪ, «Σήμερα», αναλύσαμε με την Μαρία Αναστασοπούλου και τον Δημήτρη Οικονόμου, την πολιτική επικαιρότητα και τα αποτελέσματα της πρόσφατης δημοσκόπησης της Metron Analysis.\nΣτην τοποθέτηση μου σχετικά με την αύξηση των δημοσκοπικών ποσοστών του Κινήματος Αλλαγής, είπα:\n«Σίγουρα είμαστε ικανοποιημένοι από τα ευρήματα της έρευνας, πιο πολύ όμως μας γεμίζει μ’ ένα αίσθημα ευθύνης, για να δικαιώσουμε τις προσδοκίες του κόσμου. Αυτό σημαίνει ότι έχουμε «δουλειά, δουλειά, δουλειά» να κάνουμε.\nΑυτή την στιγμή είμαστε εν μέσω μιας διεργασίας ανασυγκρότησης. Στόχος μας είναι να μπορέσουμε να γίνουμε ο ισχυρός προοδευτικός, σοσιαλδημοκρατικός πόλος του πολιτικού συστήματος, απέναντι στη συντήρηση της Ν.Δ. και τον λαϊκισμό του ΣΥ.ΡΙΖ.Α.\nΟ κόσμος έχει κουραστεί από τις καθυστερήσεις και τις παλινωδίες της Κυβέρνησης και αυτό είναι εμφανές. Από την άλλη πλευρά, ο ΣΥ.ΡΙΖ.Α. δεν μπορεί να ανταπεξέλθει στον θεσμικό ρόλο της Αξιωματικής Αντιπολίτευσης.\nΩς εκ τούτου, μπορεί ο βασικός πολιτικός μας αντίπαλος να είναι η Κυβέρνηση και οι πολιτικές που εφαρμόζει, όμως το μεγάλο ζητούμενο για εμάς είναι να δυναμώσει το ΠΑΣΟΚ, το Κίνημα Αλλαγής, για να μπορέσουμε να αποτελέσουμε τον μεγάλο προοδευτικό πολιτικό πόλο.»\nΑναφορικά για το ενδεχόμενο μετεκλογικών συνεργασιών, τόνισα:\n«Το μεγάλο ζητούμενο για εμάς είναι η προσπάθεια που κάνουμε με τον νέο μας Πρόεδρο, τον Νίκο Ανδρουλάκη, με όλες μας τις δυνάμεις, να έχει σαν στόχο να δυναμώσουμε τα ποσοστά του ΠΑΣΟΚ, του Κινήματος Αλλαγής, προκειμένου να είναι χρήσιμο για την χώρα, επιβάλλοντας την ατζέντα του και την στρατηγική του. Αυτή η έννοια της χρησιμότητάς μας για την χώρα, είναι που μας απασχολεί.\nΑυτό φάνηκε μόλις χθες, όταν η ΝΔ κατέθεσε Υπουργική τροπολογία με την οποία επέβαλε “χαράτσι” στους γονείς, οι οποίοι έχουν παιδιά τα οποία νοσούν με Covid και θα μειωνόταν κατά 50% το ημερομίσθιο τους στον ιδιωτικό τομέα για τέσσερις μέρες και η Πέμπτη θα ήταν υποχρεωτική άδεια. Εμείς με την άμεση αντίδραση μας και την τροπολογία που καταθέσαμε, καταφέραμε την άμεση υπαναχώρηση της Κυβέρνησης.\nΔημοσιεύθηκε την 21 Ιανουαρίου 2022 από nadiagiannakopoulouPosted in Χωρίς κατηγορίαΣχολιάστε


Πύργος: Απορριπτική η αίτηση αναίρεσης του Πανταζή Χρονόπουλου | Far-West\nΠύργος: Απορριπτική η αίτηση αναίρεσης του Πανταζή Χρονόπουλου\nΑπορρίφτηκε η αίτηση αναίρεσης της απόφασης για τη μη ανακήρυξη του συνδυασμού «Δυναμική Πρωτοβουλία »του Πανταζή Χρονόπουλου.\n«Είναι μακρύς και δύσκολος ο δρόμος, αλλά ο αγώνας συνεχίζεται…», δήλωσε μετά την ανακοίνωση της απόφασης ο Πανταζής Χρονόπουλος και συμπλήρωσε πως μαζί με τους δικηγόρους του θα κινήσουν περαιτέρω νομικές διαδικασίες.\nΑξιοσημείωτο το γεγονός πως η εκδίκαση πραγματοποιήθηκε παρουσία πλήθους κόσμου από τη Ζαχάρω.\nTop Θέμα, ΕΚΔΙΚΑΣΗ, εκλογές, Εκλογικά Νέα, ΖΑΧΑΡΩ, Ηλεία, ΠΑΝΤΑΖΗΣ ΧΡΟΝΟΠΟΥΛΟΣ, ΠΡΩΤΟΔΙΚΕΙΟ ΠΥΡΓΟΥ\nΠάνω από 30 επιχειρήσεις εστίασης της Πάτρας, έφτιαξαν κατάλογους για τυφλούς!\tΠάτρα: Κρατούμενοι κατάπιαν 121 σφαιρίδια χασίς – Εντοπίστηκαν κατά τη μεταγωγή τους στις φυλακές


ΒΙΝΤΕΟ-ΜΑΡΤΥΡΙΑ ΝΕΑΡΗΣ ΓΥΝΑΙΚΑΣ ΣΤΟΝ GUARDIAN: ΜΕ ΧΑΡΑΚΩΣΑΝ ΜΕΛΗ ΤΗΣ Χ.Α. ΜΙΑ ΜΕΡΑ ΜΕΤΑ ΤΗ ΔΟΛΟΦΟΝΙΑ ΦΥΣΣΑ | Ελεύθερη Λαική Αντιστασιακή Συσπείρωση\nΟλόκληρο το εισαγγελικό πόρισμα για την εμπλοκή του Γ. Προβόπουλου στο σκάνδαλο της Proton [έγγραφα]\tΒορειοΑνατολική Χαλκιδική… Στην χώρα των “θαυμάτων”, μέρος 1ο\nΗ φωνή της γυναίκας που μιλάει στο τετράλεπτο βίντεο του Guardian, έχει αλλοιωθεί για να μην είναι αναγνωρίσιμη.\nΌπως η ίδια αναφέρει στη συνέντευξη της, ενώ περπατούσε στο δρόμο προς το σπίτι της στη Δάφνη, δύο άντρες με μαύρη μπλούζα την πλησίασαν και τη ρώτησαν για την “αντιφασιστική” μπλούζα που η ίδια φορούσε.\n“Τους είπα ευχαριστώ για τα σχόλια”, λέει και συνέχισε να περπατάει.\nΌταν η γυναίκα απάντησε ότι η “ραπ και η hip hop σκηνή ήταν κατά του φασισμού”, τότε οι δύο άντρες την άρπαξαν και την πήγαν σε πιο απόμερο μέρος στο πεζοδρόμιο, όπου και της επιτέθηκαν με μαχαίρι στο πρόσωπο και στα χέρια.\n“Ο ένας μου κρατούσε τα χέρια πίσω από την πλάτη και ο άλλος έβγαλε ένα μαχαίρι από την τσάντα του και με χαράκωνε. Μου έριξε γονατιά στο πόδι και γροθιά στο στομάχι. Πέρασε ένα αυτοκίνητο και σταμάτησε και έφυγαν”.\nΗ ίδια δείχνει στην κάμερα τις ουλές στο πρόσωπο και στα χέρια της.\nΕνώ τη χτυπούσαν, της έλεγαν “είμαστε περισσότεροι από εσάς… Να μάθεις να μη φοράς τέτοιες μπλούζες… Εσείς οι αντιφασιστές έχετε πάρει πολύ αέρα”.\nΣτη συνέχεια επισημαίνει ότι φοβάται πλέον να κυκλοφορεί στην περιοχή, καθώς φαίνεται να υπάρχει έντονη δραστηριότητα από Χρυσαυγίτες, ενώ τονίζει ότι δε βρίσκει κανένα λόγο να αναφέρει το περιστατικό στην αστυνομία, καθώς πιστεύει ότι δεν πρόκειται να λάβουν καμιά δράση, εκτός της καταγραφής του γεγονότος.\nΜεταξύ άλλων, κάνει λόγο για τον φόνο του Π. Φύσσα. “Τον σκότωσαν φασίστες. Ένοιωσα πολύ θυμό και θλίψη για όλο αυτό. Αισθάνομαι ότι η κατάσταση ξεφεύγει από κάθε έλεγχο”.\nΤέλος επεσήμανε πως “μου φαίνεται πάρα πολύ περίεργο που τώρα γίνεται όλο αυτό από την κυβέρνηση και τα ΜΜΕ. Το ότι είναι ενάντια στη Χρυσή Αυγή, ενώ τόσο καιρό την κάλυπταν. Το παρουσιάζουν σαν κάτι καινούριο, σαν κάτι που δεν ήξεραν τόσο καιρό”.\nΕν τω μεταξύ, η ίδια εφημερίδα στο πρωτοσέλιδο της δημοσιεύει άρθρο με τίτλο “Ελλάδα: Σκοτάδι την αυγή”.\nΟ Guardian σχολιάζει ότι είναι δύσκολο να αποφύγει κανείς το συμπέρασμα ότι η πολιτική βία – που πολλοί είχαν προβλέψει μετά την οικονομική κατάρρευση της χώρας – γίνεται πραγματικότητα.\nΤο άρθρο σημειώνει ότι ο Παύλος Φύσσας δεν ήταν το πρώτο θύμα οπαδών της Χρυσής Αυγής, υπενθυμίζοντας τη δολοφονία του Πακιστανού Σεχζάντ Λουκμάν τον Ιανουάριο. Η πολιτική βία γίνεται δεδομένο της ελληνικής ζωής, σχολιάζει η εφημερίδα.\nΣημειώνεται ότι η δολοφονία του 34χρονου ράπερ έβγαλε την κυβέρνηση από την αδράνεια, με εντολή διεξαγωγής της πρώτης έρευνας για τη διείσδυση της Χρυσής Αυγής στο αστυνομικό σώμα και την απειλή διακοπής χρηματοδότησης του κόμματος. Οι ενέργειες χαρακτηρίζονται από την Guardian ευπρόσδεκτες αν και καθυστερημένες, ενώ σημειώνεται ότι δεν στερούνται ρίσκου. “Θα μπορούσαν να οδηγήσουν το πιο ακραίο και βίο ακροδεξιό κίνημα της Ευρώπης σε υπόγεια δράση”, αναφέρεται.\nΓίνεται επίσης αναφορά σε μείωση της δημοτικότητας της Χρυσής Αυγής, εν μέσω διαδηλώσεων διαμαρτυρίας για τη δολοφονία. “Αυτά τα πλήθη (των διαδηλωτών) ίσως αντανακλούν το φόβο ότι η βία που μέχρι τώρα επιφυλασσόταν για τους μετανάστες στρέφεται πια κατά Ελλήνων”, σχολιάζει το άρθρο.\nΕκτιμάται στη συνέχεια ότι οι ρίζες των δεσμών της Χρυσής Αυγής με την αστυνομία πάνε βαθιά και ότι το κόμμα μπορεί ακόμα να βασίζεται στη στήριξη του 8% των ψηφοφόρων.


Σχολεία: Ακόμη και μείωση μισθού στους εκπαιδευτικούς που δεν κάνουν self test | Εφημερίδα Πρωινή\nΣχολεία: Ακόμη και μείωση μισθού στους εκπαιδευτικούς που δεν κάνουν self test\nΤη Δευτέρα 10 Μαΐου επιστρέφουν στα σχολεία μαθητές και οι εκπαιδευτικοί σε δημοτικά και γυμνάσια που είναι υποχρεωμένοι να υποβληθούν σε self test.\nΣε περίπτωση ωστόσο που κάποιος εκπαιδευτικός αρνηθεί το τεστ θα έρθει αντιμέτωπος με πειθαρχικές ποινές.\nΣυγκεκριμένα, η Υφυπουργός Παιδείας μιλώντας στον ΣΚΑΙ διευκρίνισε,πως αν κάποιος εκπαιδευτικός αρνηθεί να κάνει το διαγνωστικό τεστ, «υπάρχει ρητή πρόβλεψη» να υπάρχουν πειθαρχικές ποινές (από έγγραφη επίπληξη έως και μείωση μισθού ή και οριστική αποβολή) και η πρόβλεψη αυτή ισχύει για όλους στον δημόσιο και ιδιωτικό τομέα που υποχρεούνται να κάνουν το τεστ.\nΣε κάθε περίπτωση, η υφυπουργός υπογράμμισε ότι θα υπάρξουν οι προβλεπόμενες ποινές για τις οποίες θα αποφασίζει το πειθαρχικό συμβούλιο όπου θα παραπέμπονται.\nΣχετική εγκύκλιος έχει σταλεί από το υπουργείο Παιδείας και στην οποία αναφέρονται και οι κυρώσεις που θα έχουν όσοι εκπαιδευτικοί δεν κάνουν ή δεν καταχωρήσουν το self test.\nΟι κυρώσεις για τους μαθητές είναι απουσίες ή αποβολές, συμπλήρωσε η Ζέττα Μακρή. Σχετικά με τον υποχρεωτικό εμβολιασμό, η υφυπουργός εκτίμησε ότι δεν θα χρειαστεί τέτοιο μέτρο.\nΘα έχουν όλοι οι εκπαιδευτικοί τα απαραίτητα self test οπωσδήποτε τη Δευτέρα, προκειμένου να μπουν στα σχολεία, ξεκαθάρισε η υφυπουργός. Όπως διαβεβαίωσε, ακόμη και σήμερα με τον ΑΜΚΑ τους, θα μπορούν να τα παραλάβουν.\nΗ Ζέττα Μακρή τόνισε ότι το υπουργείο Παιδείας είναι σε συνεννόηση με το υπουργείο Εργασίας για να ανοίξουν τα ΑΜΚΑ και να προμηθευτούν self test και οι εκπαιδευτικοί των ιδιωτικών φροντιστηρίων.\n« Άρση πατέντας: Μπορούν να παραχθούν εμβόλια Covid-19 στην Ελλάδα και πότε;\nΑνίχνευση του κορωνοϊού με τάμπλετ ή κινητό »


Κύκλο εργασιών ύψους 236,3 εκατ. ευρώ δημοσιοποίησε η βιομηχανία φαρμάκων Βιανέξ για το 2017\nΣε υψηλά επίπεδα διατήρησε τον κύκλο εργασιών της το 2017 η φαρμακοβιομηχανία ΒΙΑΝΕΞ, αν και δεν απέφυγε την εξασθένηση της κερδοφορίας της.\nΤο 2017, σύμφωνα με τον 17ο ενοποιημένο ισολογισμό της, τα έσοδά της, εξαιρουμένου του claw back, ήταν ύψους 236,31 εκατ. ευρώ, μειωμένος κατά 1% (-2,48 εκατ. ευρώ), λόγω μείωσης των τιμών ορισμένων φαρμάκων.\nΗ επιχείρηση αντλεί το πολύ μεγαλύτερο μέρος του κύκλου εργασιών της από τις εγχώριες πωλήσεις της. Συγχρόνως, αντλεί σημαντικό μέρος των συνολικών εσόδων της από την παραγωγή προϊόντων ιδιοκτησίας της και άλλων φαρμάκων τρίτων εταιρειών, που διατίθενται σε άλλες ευρωπαϊκές, ασιατικές και αφρικανικές χώρες. Εξάγει ιδιοπαραγόμενα φάρμακα σε 35 άλλες χώρες και, κυρίως, στις χώρες Ακτή Ελεφαντιστού, Βιετνάμ, Βρετανία, Γαλλία, Γερμανία, Δανία, Ιαπωνία, Ιορδανία, Ισπανία, Κύπρος, Νότιος Αφρική, Ολλανδία, Σαουδική Αραβία, Σιγκαπούρη, Σουδάν, Τυνησία, Φιλιππίνες, καθώς και στην Ταϊβάν.\nΤα ενοποιημένα κέρδη της Βιανέξ προ φόρων και τόκων (EBIT) μειώθηκαν κατά 45% (-6,42 εκατ. ευρώ) και ήταν ύψους 7,84 εκατ. ευρώ, κυρίως λόγω κάμψης του συντελεστή του μεικτού κέρδους της κατά 1,8 εκατοστιαίες μονάδες (19,1%, από 20,9% το 2016) και μείωσης των λοιπών συνήθων εσόδων, που αφορούν κυρίως αμοιβές διεθνών οίκων για την παραγωγή φαρμάκων για λογαριασμό τους. Τα δεδομένα αυτά οδήγησαν στην καταγραφή αποδυναμωμένων κατά 52,6% κερδών προ φόρων και δικαιωμάτων μειοψηφίας, ύψους 5,82 εκατ. ευρώ (-6,46 εκατ. ευρώ).\nΜετά την πρόβλεψη για φόρους και τα δικαιώματα μειοψηφίας τα καθαρά κέρδη της μητρικής εταιρείας διαμορφώθηκαν σε 4,44 εκατ. ευρώ, μειωμένα κατά 39,3% (-2,88 εκατ. ευρώ).\nΤα αποτελέσματα επιβαρύνθηκαν με δαπάνες έρευνας και ανάπτυξης νέων προϊόντων 2,25 εκατ. ευρώ (1,74 εκατ. ευρώ το 2016).\nΕπίσης, η χρήση 2017 επιβαρύνθηκε, εκτός από αποσβέσεις, με χρεωστικούς τόκους και συναφή χρηματοοικονομικά έξοδα 2,21 εκατ. ευρώ (2,44 εκατ. ευρώ το 2016).\nΤα αποτελέσματα της χρήσης 2017, όπως και τα αντίστοιχα της χρήσης 2016, προκύπτουν από την εφαρμογή των τροποποιημένων ελληνικών λογιστικών προτύπων, βάσει του νόμου 4308/2014.\nΤα ενσώματα αναπόσβεστα πάγια στοιχεία της εταιρείας και των θυγατρικών της αυξήθηκαν το 2017 κατά 13,3% σε 36,39 εκατ. ευρώ, από 32,11 εκατ. ευρώ έναν χρόνο νωρίτερα, καθώς υλοποιήθηκαν νέες επενδύσεις προσθήκης μηχανολογικού εξοπλισμού.\nΤα ίδια κεφάλαια του ομίλου, συμπεριλαμβανομένων των κεφαλαίων τρίτων, στις 31.12.2017 ανέρχονταν σε 30,47 εκατ. ευρώ (34,22 εκατ. ευρώ έναν χρόνο πριν) και ήταν ίσα προς το 17,8% (21,9% έναν χρόνο πριν) του συνόλου των απασχολουμένων σε αυτόν κεφαλαίων, ύψους 171,47 εκατ. ευρώ (156,22 εκατ. ευρώ στις 31.12.2016).\nΟ συνολικός τραπεζικός δανεισμός του στις 31.12.2016 ανερχόταν σε 32,21 εκατ. ευρώ (31,87 εκατ. ευρώ έναν χρόνο πριν), είχε αυξηθεί κατά 10,1% (+0,33 εκατ. ευρώ) και ήταν στο σύνολό του σχεδόν βραχυπρόθεσμος. Η αξία του κυκλοφορούντος ενεργητικού του (129,19 εκατ. ευρώ) ήταν κατά 18,35 εκατ. ευρώ μεγαλύτερη από την αξία των πάσης φύσεως βραχυπρόθεσμων, πληρωτέων εντός του 2018 υποχρεώσεών του (110,84 εκατ. ευρώ), αντανακλώντας ενισχυμένη ρευστότητα. Τα ταμειακά του διαθέσιμα και ισοδύναμα στις 31.12.2017 ανέρχονταν σε 4,33 εκατ. ευρώ (3,19 εκατ. ευρώ έναν χρόνο πριν).\nΗ μητρική εταιρεία ΒΙΑΝΕΞ το 2017, ολοκληρώνοντας την 46η οικονομική χρήση από την ίδρυσή της με την παρούσα νομική μορφή της, κατέγραψε πωλήσεις, εξαιρουμένου του claw back, ύψους 204,24 εκατ. ευρώ (-2%). Σημείωσε κέρδη προ φόρων και τόκων (EBIT) 7,81 εκατ. ευρώ (-47,8%), κέρδη προ φόρων 5,80 εκατ. ευρώ (-55,3%) και μετά την πρόβλεψη για φόρους καθαρά κέρδη 4,63 εκατ. ευρώ (-43,8%). Τα κέρδη αυτά αντιπροσωπεύουν απόδοση των μέσων ιδίων κεφαλαίων της χρήσης 13,3% (23,1% το 2016).\nΗ επιχείρηση, η οποία ανήκει στην οικογένεια του αείμνηστου Παύλου Δ. Γιαννακόπουλου, λειτουργεί τρεις βιομηχανικές μονάδες στην Αττική (δυο στην Παλλήνη και μία στη Μεταμόρφωση) και μία στην Πάτρα. Συστάθηκε ως Α.Ε. το 1971, διαδεχόμενη οικογενειακή επιχείρηση φαρμάκων που λειτουργούσε στην Αθήνα από το 1924. Εδρεύει στη Νέα Ερυθραία Αττικής, στο ύψος του 18ου χλμ. της Εθνικής Οδού Αθηνών-Λαμίας. Εχει πρόεδρο τον Αθαν. Δ. Γιαννακόπουλο, διευθύνοντα σύμβουλο τον Φημ. Π. Γιαννακόπουλο και αντιπρόεδρο τον Κων. Γ. Παναγούλια της οικογένειας των ιδρυτών και μετόχων της. Είναι μέλος του Εμπορικού και Βιομηχανικού Επιμελητηρίου Αθήνας.\nΤο 2016 ο όμιλος είχε απασχολήσει, κατά μέσον όρο, 1.096 εργαζόμενους. Είχε διαθέσει για μισθούς, ημερομίσθια και άλλες παροχές του διευθυντικού και εργατοϋπαλληλικού προσωπικού, καθώς και για ασφαλιστικές εισφορές και αποζημιώσεις 41,73 εκατ. ευρώ.\nwww.inr.gr, 24 Οκτωβρίου 2018